Микрокредитбанк матбуот анжумани ўтказди\nАсосий/Сўнгги янгиликлар/Микрокредитбанк матбуот анжумани ўтказди\nНашр қилинган сана: 30.03.2022 10:00\nЖорий йилнинг 29 март куни “Миллий матбуот маркази”да “Микрокредитбанк” АТБ томонидан 2021 йил давомида амалга оширилган ишлар ва истиқболдаги режалар” тўғрисида матбуот анжумани ўтказилди.\nУшбу тадбирни “Микрокредитбанк” АТБ Бошқаруви аъзоси, департамент директори Алишер Мустафаев очиб, банк томонидан ўтган йилда амалга оширилган ишлар тўғрисида маълумот берди.\nХусусан, бугунги кунда банкнинг 71 та филиали, 90 та банк хизматлари маркази, 24 та мини-банки, 120 та ўз-ўзига хизмат кўрсатиш офиси, 150 та махсус кассалари фаолият юритиб, 250 мингга яқин юридик шахсга, 1 250 мингдан ортиқ жисмоний шахсга хизмат кўрсатмоқда.\n2021 йилда банк активлари 31 фоизга, кредит потфели 27 фоизга, депозитлар қолдиғи 31 фоизга, шундан аҳоли омонатлари қолдиғи 29 фоизга ўсди.\nЎтган йилда барча молиялаштириш манбаалари ҳисобидан жами 5,9 трлн. сўмлик кредитлар ажратилиб, 95 мингга яқин аҳоли бандлиги таъминланди. Хусусан, оилавий тадбиркорликни ривожлантириш дастурига асосан, 72 715 та аҳоли ва тадбиркорлик субъектига 2 048 млрд.сўмлик кредитлар ажратилди ва 81 мингдан зиёд янги иш ўрни яратилди.\nМаълумки, Президентимиз мурожаатномасида ёшларни тадбиркорликка жалб қилиш ва уларни иш билан таъминлаш борасида банк олдига аниқ вазифалар белгилаб берилган эди. Ушбу вазифа ижросини таъминлаш мақсадида, банк томонидан ижтимоий дастурлар доирасида ажратилган имтиёзли кредитлардан 1 270 млрд. сўмлик (ёки 62 фоизи) қисми 45 мингга яқин ёшларнинг ўз бизнесини ташкил этиши учун йўналтирилди ва бунинг натижасида 49 мингга яқин ёшлар бандлиги таъминланди. Ушбу кредитларнинг асосий қисми тегишли сертификатга эга бўлган ёшларга ажратилди.\nШу билан бирга, ҳудудларда очилган “Темир дафтар”, “Ёшлар дафтари” ва “Аёллар дафтари”га киритилган 28 мингга яқин аҳолининг эҳтиёжманд қатлами вакилларига 633 млрд.сўмлик имтиёзли кредитлар ажратилди. Натижада, 2020 йилга нисбатан имтиёзли кредитлар ҳажми 611 млрд. сўмга ёки икки баробарга, аҳоли бандлиги таъминлаш кўрсаткичи 27 мингтага ўсди.\nИнвестицион дастурлар доирасида жами 246 та лойиҳага 1 429 млрд. сўм миқдорида кредитлар ажратилиши ва лойиҳаларнинг ишга туширилиши натижасида 4 732 та янги иш ўринлари яратилди. Хусусан, ушбу йўналишда саноат соҳасида 3 089 та, хизмат кўрсатиш соҳасида 578 та ва қишлоқ хўжалиги соҳасида 1 065 та аҳолининг бандлиги таъминланди.\nҲудудларни иқтисодий-ижтимоий ривожлантириш дастурлари доирасида ажратилган 1 946 млрд. сўм миқдоридаги кредитлар ҳисобига 1 254 та янги лойиҳа ишга туширилди.\n“Паррандачиликни ривожлантириш ва тармоқ озуқа базасини мустаҳкамлашга қаратилган қўшимча чора–тадбирлар тўғрисида” 2021 йил 14 июндаги ПҚ-5146-сонли президент қарори ижроси юзасидан 182 та лойиҳага 444,2 млрд. сўм миқдорида кредитлар ажратилди. Ушбу лойиҳаларнинг ишга тушиши натижасида йилига қўшимча 1 265 млн. дона тухум ва 74,4 минг тонна парранда гўшти, 180,5 минг тонна парранда озуқаси етиштириш қувватлари яратилиши кутилмоқда.\nШунингдек, ўтган йил давомида 66 та қуёнчилик хўжаликларига 168,4 млрд. сўми, 1 639 та жисмоний шахсларга ўз хонадонида қуёнчиликни ривожлантириш мақсади 40,5 млрд.сўми учун йўналтирилди. Бугунги кунда мазкур соҳага ажратилган жами кредитлар миқдорида 4 773 та мижозда 453,6 млрд.сўмни ташкил этмоқда.\nBankers.uz нашри бош муҳаррири Исмоил Туропов\nБундан ташқари, мижозларга кўрсатилаётган хизматлар сифатини ошириш мақсадида 15 та янги банк бинолари қурилди, 31 та бино капитал ва жорий таъмирланди. 25 та янги, замонавий ихчам банк хизматлари марказлари фаолияти йўлга қўйилди. Венгрия давлатидан 300 та янги банкомат келтирилиб, чекка ҳудудлардаги 24/7 хизмат кўрсатиш офисларига жойлаштирилди.\nТаъкидлаб ўтиш жоизки, онлайн хизматлар оммалашувини инобатга олган ҳолда банкнинг янги мобил иловаси ишлаб чиқилди. Ҳозирда иловада 20 дан ортиқ янги онлайн хизматлар йўлга қўйилди. 300 мингдан ортиқ фойдаланувчи омонат, кредит, пул ўтказмалари, коммунал тўловлар каби хизматлардан масофадан туриб фойдаланмоқда.\nШу билан бирга, кредит қарорларини қабул қилиш жараёнларини автоматлаштириш бўйича андеррайтер тизими жорий қилиниб, 20 турдаги кредит маҳсулотларини ушбу тизим орқали ажратилмоқда. Ушбу тизим орқали 104 мингдан ортиқ жисмоний шахсга ҳамда 26 мингдан ортиқ юридик шахсга модулли кредитлар ажратилди. Жисмоний шахсларга “Овердрафт”, “Истеъмол”, “Микроқарз” кредитларини ажратиш жараёни тўлиқ автоматлаштирилди.\n2022 йилда ҳам трансформация ишлари изчил давом эттирилади, жумладан:\nмеҳнат мигрантлари учун кредит олиш, омонат очиш, халқаро пул ўтказмаларини амалга ошириш каби хизматларни ўз ичига олган комплекс банк хизматлари яратилади;\nэлектрон виртуал карталар тақдим этиш функциялари жорий қилинади.\nбизнес жараёнларни оптималлаштириш орқали операцион харажатлар қисқартирилади;\nбанкнинг янги корпоратив сайти ишга туширилиб, аҳоли молиявий саводхонлигини ошириш бўйича дастурлар тақдим этилади;\nсоҳада халқаро нуфузга эга компаниялар иштирокида микрокредит ташкилотини ташкил этиш лойиҳасини амалга ошириш каби қатор тадбирларни амалга ошириш режалаштирилган.\nШунингдек, тадбир давомида Янги Ўзбекистоннинг тараққиёт стратегиясини “Инсон қадрини улуғлаш ва фаол маҳалла йили”да амалга оширишга оид Давлат дастури ижроси юзасидан Давлат дастурлари ва ҳукумат қарорлари билан ишлаш департаменти директори Ғолиб Саноев тўлиқ маълумот берди.\nМатбуот анжумани давомида “Микрокредитбанк” АТБ масъул ходимлари журналистлар томонидан берилган барча саволларга жавоб беришди.\nТеги Mikrokreditbank matbuot anjumani


ЁНҒИНГА САБАБ БЎЛГАН ГАЗ ПЛИТАСИ ТУЗАТИБ БЕРИЛДИ – istemol.uz\nНукус шаҳри “Саманбай” ОФЙ “Каттағар” ширкат хўжалигида яшовчи А.Сарбаев Қорақалпоғистон Респубикаси прокуратурасига мурожаат қилди. Унга кўра “Айдин жол”да жойлашган Artel магазинидан 15 январь куни 1.922.000 (бир миллион тўққиз юз йигирма икки минг) сўмга Appetito 03-Еinox маркали газ плита ҳарид қилган. Аммо газ плита 15 кунга бормасдан ишдан чиққан. Яъни, газ плитанинг термостати ишламаслиги, боз устига плитанинг “қулоқчаси”дан газ чиқиши натижасида хонадонда ёнғин келиб чиққан. Фуқаро магазинга бориб, кафолат қоғозини кўрсатиб, газ плитани алмаштириб беришни ёки пулини қайтариб беришни талаб қилган. Аммо унга рад жавоби берилган.\nИстеъмолчининг мазкур мурожаати Қорақапоғистон Республикаси истеъмолчилар ҳуқуқларини ҳимоя қилиш жамиятлари Федерациясига юборилди. Ариза Нукус шаҳар истеъмолилар ҳуқуқларини ҳимоя қилиш жамияти мутаҳассислари томонидан ўрганиб чиқилди. Натижада жамият мутахассисларининг аралашуви билан истеъмолининг газ плитаси таъмирлаб берилди.\nPrevious Post:ИСТЕЪМОЛЧИ ҲУҚУҚИ ТАЪМИНЛАНГАНИДАН МИННАТДОР\nNext Post:Банк хизматлари истеъмолчилари ҳуқуқларини ҳимоя қилиш хизмати ташкил этилди


05:00 / 09.01.2017 2339 pdf Ўқиш режими + -\nАллоҳ таолога беадад ҳамду саноларимиз, Пайғамбаримиз Муҳаммад соллоллоҳу алайҳи васалламга беҳисоб дуруду салавотларимиз бўлсин!\n«...ва намозни тўкис адо эт. Албатта, намоз фаҳш ва мункар ишлардан қайтарур...» (Анкабут сураси, 45-оят).\nОдатда нафсни булғайдиган барча иллатларни бир сўз билан фаҳш ва мункар ишлар деб айтса ҳам бўлади, чунки барча гуноҳ-маъсиятлар – у хоҳ маънавий, хоҳ жисмоний бўлсин, барибир фаҳш ва мункар ишларга бориб тақалади. Мазкур иллатлардан қалбни, яъни нафсни поклаш ва тарбиялашнинг энг яхши ва самарали йўли эса Аллоҳнинг «намозни тўкс адо эт» деган тавсиясида ўз ифодасини топган. Агар бундан ҳам яхшироқ ва самаралироқ йўли бор бўлса, марҳамат, тақдим этилсин. Лекин ишонч билан айтамизки, бундан афзал йўл йўқ ва бўлиши ҳам мумкин эмас. Зотан, Роббул оламин бўлган Зот Ўзи яратган бандаларнинг барча иллатлардан сақланиш ва покланиш йўларини ҳам ҳаммадан кўра билувчироқдир.\nШу ўринда баъзиларда «Агар намоз барча ёмонликлардан қайтарадиган бўлса, нима учун баъзи намозхонлар ҳам ҳеч иккиланмай фаҳш ишларни қилаверади? Ҳаттоки бировларнинг молини ейишдан ҳам қайтмайди?» деган савол туғилади. Жавоб яна юқоридаги оятнинг ўзидадир. Аллоҳ таоло ояти каримада «намозни тўкис адо эт» деган. Бу эса «намознинг барча аҳкомларини – фарз, вожиб, суннат, мустаҳаб ва одобларига риоя қилган ҳолда, энг асосийси – ихлос, муҳаббат ва тўғри ният ила, Аллоҳ талаб этганидек адо эт» деганидир. Демак, юқоридаги саволда айтилган иллатлар қайси намозхонда ҳануз топилаётган бўлса, билингки, унинг намозида қандайдир иллат бор. Бу иллатлар қанча кўп бўлса, у ана шунча гуноҳ-маъсиятларни содир қилаётган бўлади. Бу одам нуқсонли бўлса-да, ўқиётган намозини мутлақо тарк қилиб қўйса, унинг фаҳш ва маъсиятларга берилиши бир неча бараварга ортади, чунки ўша намоз чала бўлса ҳам, қайсидир маънода барибир эгасининг баъзи гуноҳлардан тийилишига сабаб бўлиб турган эди. Бундай ҳолатларда «Барибир намозимдан фойда йўқ экан» деб, уни мутлақо ўқимай қўйгандан кўра, «Намозларимда нуқсон бор экан, шунинг учун унинг фойдасини тўлиқ кўрмаётган эканман» деб, намозини бенуқсон ўқишга ва ундан кўзланган фойда ва ҳикматларга тўлиқ эришишга ҳаракат қилиш керак. Зотан, мустаҳкам иродали мўмин киши доимо комиллик сари интилади. Хоссатан, инсоннинг асосий фазилати бўлмиш тарбия борасида мутлақо ортга чекинмайди.\n«... Албатта, намоз мўминларга вақти ила фарз қилингандир» (Анкабут сураси 45-оят).\nУшбу ояти каримада Аллоҳ Ўзининг мўмин бандаларига намозни вақтида адо этишни буюряпти. Бундан эса мусулмонлар ҳар бир ишни ўз вақтида бажаришга эътибор бериши кераклиги келиб чиқади. Нафс доим енгил ҳаёт тарзини хоҳлайди, бу эса ўз-ўзидан тартибсизлик, режасизлик, мақсадсизлик ва лоқайдликни келтириб чиқаради. Тасаввур қилинг, банда Роббининг амрига бепарво бўлса, буйруқларини вақтида бажармаса, доимо кечиктириб ёки мутлақо қазо қилиб юрадиган бўлса, ундан бирор яхшилик кутиш мумкинми? Аксинча, ҳар куни беш маҳал намозни ўз вақтида ўқиган одам шу даражада тарбияли бўладики, энди унинг барча дунёвий ва ухровий ишлари қатъий тартиб остида, ўз вақтида, кечиктирмасдан, кўнгилдагидек бажарилади. Бундай инсонни бирор гуноҳ-маъсият қилишга вақти ҳам бўлмайди, чунки бир намозни ўқиб бўлиши билан иккинчи намозга тайёргарлик бошланади. Қолаверса, намозлардан бўш пайтида режалаштирган қанчадан-қанча ишларини бажариб олиши керак. Бирор гуноҳ ишга қўл урмоқчи бўлса ҳам, ояти каримада айтилганидек, намоз уни фаҳшдан, мункардан қайтаради – қалбида ўз-ўзидан ғалаён кўтарилиб, «Намозхон бўла туриб шу ишни қиласанми? Ўқиган намозларинг нима бўлади? Бирортаси кўриб қолса, «манави одамни қаранглар, намоз ўқиб туриб ҳам шу ишларни қилиб юрибди, ҳа, эссизгина!» демайдими? Ҳозир шу ишларни қилиб туриб, яна қайси юзинг билан намоз ўқийсан? Бир оздан кейин яна намоз вақти киради, қайси виждонинг билан Роббингга юзланасан? Ҳой, бу гуноҳларга ботаверсанг, намозларингни тарк этиб қўйишинг мумкин» деган хаёллар кўнглидан ўтади. Қолаверса, баъзи гуноҳлар билан таҳорат синса, баъзиси билан, Аллоҳ асрасин, ғусл вожиб бўлиши ҳам мумкин. Бу эса турли ноқулайликлар, қийинчиликлар туғдиради. Хуллас, намозда инсон учун маъсиятлардан тўсилиш, гуноҳлардан тийилиш учун имкониятлар кўп. Буларнинг барчаси тарбиянинг асоси ва бошидир. Шунинг учун ҳам Аллоҳ таоло бошқа ибодатлардан фарқли ўлароқ, намозни мавсумий эмас, балки ҳар куни бир неча марта такрорланадиган қилиб, фарз қилган бўлса, ажаб эмас.\nНамознинг тарбиявий аҳамияти буларнинг ўзи билан чегараланиб қолмайди. Юқорида зикр қилинган ҳикматлар унинг сон-саноқсиз қирраларидан баъзилари холос. Қуйида мазкур маъноларга далолат қилувчи ҳадиси шарифлар билан ҳам танишиб чиқишга ҳаракат қиламиз. Одатда инсон тарбияланиши учун аввало қалбини барча маънавий иллат ва гуноҳлар сабабли пайдо бўлган қора доғлардан покизалаб олиши керак. Бунинг учун ҳам энг яхши ва самарали восита, албатта, намоздир.\n«Набий соллаллоҳу алайҳи васаллам: «Беш вақт намоз ва (жума намози) жумадан жумагача орадаги (гуноҳ)ларга каффоротдир. Модомики, катта гуноҳлар қилинмаган бўлса» дедилар.\nҲа, беш маҳал намоз уни адо этаётган инсонни қалбида гуноҳлар туфайли пайдо бўлган қора доғларни ювиб, покизалаб, уларга каффарот бўлиб туради. Баъзилар «Гуноҳларимиз шу даражада кўпми? Ҳар куни беш маҳал каффорат бўлаверса, гуноҳларимиз умуман қолмаса керак?» дейиши мумкин. Кошкийди шундай бўлса! Лекин биз бандалар шу даражада гуноҳкормизки, нафақат намозларимиз, балки ундан ташқари қанчадан-қанча бошқа ибодат ва солиҳ амалларимиз ҳам гуноҳларимизга каффорат бўлади. Шундан ҳам ортиб қолганларига ҳар ҳафтада бир ўқиладиган жума намози, йилда икки марта ўқиладиган ҳайит намозлари Аллоҳнинг биз гуноҳкор бандаларига нисбатан раҳмати ва фазлидандир. Аслида биз бундан ҳам кўпроғига муҳтожмиз. Буни тўғри ҳис қилишимиз, мазкур имкониятлардан унумли фойдаланган ҳолда Аллоҳ таолонинг ҳузурига ёруғ юз ва соф қалб ила боришимиз керак. Қолаверса, мазкур амаллар кичик гуноҳларга каффорат бўлиб, катта гуноҳларга алоҳида каффорат белгиланган.\n«Набий соллаллоҳу алайҳи васаллам: «Айтинглар-чи, бирингизнинг эшигиолдида анҳор бўлса, у ўшанда ҳар куни беш марта ювиниб турса, унинг кириданбирор нарса қоладими?» дедилар. «Унинг киридан ҳеч нарса қолмайди», дейишди. У зот соллаллоҳу алайҳи васаллам: «Ана шунга ўхшаб, Аллоҳ беш вақт намоз ила хатоларни ювади», дедилар».\nНақадар гўзал ва етук ўхшатиш! Ҳақиқатдан ҳам бир кунда беш маҳал ювиниб юрган одам зоҳиран пок бўлиб, унинг киридан бирор нарса қолмаганидек, бир кунда беш маҳал намоз ўқиб юрган одамнинг ҳам хатолари ювилиб, тоза бўлиб қолади. Лекин ҳаёт давом этади, банда яна билиб-билмай ҳар хил гуноҳларни содир этади. Натижада қалбида яна қандайдир доғлар пайдо бўлиб, уни яна қайтадан поклаш зарурати пайдо бўлади. Ушбу жараён давом этар экан, банда ҳар тарафлама тарбияланишда давом этади. Натижада эса, ихлосига қараб, энг буюк тарбияланган зотлар сафига қўшилади. Бу сўзларни бежиз айтаётганимиз йўқ, чунки баъзилар «Демак, намоз ўқисак бўлди, гуноҳларимизга каффорат бўлаверади» деб ўйлашади. Аслида эса, намоз мазкур гуноҳларга каффорат бўлиши учун намозни адо этиш асносида юзага чиқиши керак бўлган баъзи шартлар бор.\nАмр ибн Саъд розияллоҳу анҳудан ривоят қилинади:\n«Усмоннинг ҳузурида эдим. У таҳоратга сув опкелтириб, шундай деди: «Расулуллоҳ соллаллоҳу алайҳи васалламнинг «Қайси бир мусулмон одамга фарз намоз (вақти) келса-ю, унинг таҳоратини, хушуъини ва рукуъини яхшилаб адо этса, у ўзидан олдинги гуноҳларга каффорот бўлур. Модомики, катта гуноҳ қилмаган бўлса. Бу доимо, ҳамма вақт учундир», деганларини эшитганман», деди.\nДемак, аввало намозларни ўз вақтида ўқиш керак. Унинг таҳоратини, хушуъ ва рукуъини яхшилаб адо этиши ҳам керак. Масаланинг энг нозик ва дақиқ жойи ҳам шунда. «Ўқидингми, ўқидим» деган билан бўлмайди. Қолаверса, бу каффоратлар катта гуноҳлар учун эмас, балки фақат кичик гуноҳлар ва нуқсонлар учундир. Намознинг бундай ҳикматлари тўғрисида маълумотлар оят ва ҳадиси шарифларда жуда кўп. Лекин биз гап чўзилиб кетишидан сақланиб, мазкурларни ўзи билан кифояланамиз. Намоз нафақат ўз эгасини гуноҳдан поклайди, балки қиёмат куни унинг учун яна асқотади, энг муҳтож бўлиб турганида нажот бўлади. Бу ҳақда яна бир ҳадиси шариф билан ҳам танишиб чиқамиз.\nПайғамбар соллаллоҳу алайҳи васаллам шундай дедилар: «Кимки намозни муҳофаза қилса, қиёмат кунида унинг учун нур, ҳужжат ва нажот бўлади. Кимда-ким уни муҳофаза қилмаса, унга нур ҳам, ҳужжат ҳам, нажот ҳам бўлмайди ва у қиёмат кунида Қорун, Фиръавн, Ҳомон ҳамда Убай ибн Халафлар билан бирга бўлади» (Имом Аҳмад ривояти).\nБиз қиёматнинг зулматини тўлиқ ҳис қила олмаймиз, чунки бу бизнинг тасаввуримиздаги оддийгина зулмат эмас, балки қиёматнинг зулматидир. Ана шундай даҳшатли зулматдан нажот топишни истайсизми? Марҳамат, намозларни ўз вақтида адо этинг ва ўша нурни қўлга киритинг. Қиёмат куни ҳар бир амал учун ҳужжат талаб қилинади, шу пайтда сиз учун ҳар қандай ижобий ҳужжат асқотади, тўғрими? Марҳамат, намозни ўз вақтида адо этинг ва ибодатли, тақволи бўлиб ҳаёт кечирганингиз ҳақидаги ҳужжатни қўлга киритинг. Аллоҳ асрасин, ҳисоб-китобингиз қийин бўлиб, жаҳаннамдан нажот топиш учун ҳар қандай нажоткорнинг ёрдамига муҳтож бўлиб қоларсиз? Марҳамат, намозни ўз вақтида адо этинг ва ҳар қандай азоб-уқубатдан нажот берадиган имтиёзга эга бўлинг. Агар сизга мазкур имконият ва мукофотлар керак бўлмаса, «Кимда-ким уни муҳофаза қилмаса, унга нур ҳам ҳужжат ҳам, нажот ҳам бўлмайди» дейилибди. Бўлмаса бўлмас, нима бўлибди?» дерсиз? Яхшилаб ўйлаб кўринг, акс ҳолда афсус ва надомат қиласиз, лекин фойда бўлмайди, чунки бундай инсонлар қиёмат кунида Қорун, Фиръавн, Ҳомон ҳамда Убай ибн Халафлар билан бирга бўлади. Бу кишилар эса дунёни зулм-ситамга, жаҳолатга ширкка, фаҳшу разолатга тўлдириб ташлашган, тарихда абадий қора ном ила тилга олинадиган, энг пасткаш, тарбиясиз ва дунёдаги барча иллатларни ўзларида мужассам этган шахслардир.\nҲар қандай иймонли, эътиқодли ва тарбияли киши учун қиёматда жаҳаннамда мазкур шахслар билан бирга бўлишдан аламлироқ азоб-уқубат бўлмаса керак. Ёмон ҳамроҳ ёки ҳамсоя билан, ёмон ҳамсуҳбат ила бир озгина бирга бўлиш қанчалик азоб. Энди улар билан абадул-абад бирга бўлишни тасаввур қилаверинг...\nНамоз мўминга нажот ва паноҳдир, унинг дардига малҳамдир. Саҳиҳ ҳадисларда келтирилишича, Расулуллоҳ соллаллоҳу алайҳи васалламнинг бошларига бирор ташвиш тушса, кечаси кучли шамол турса, қуёш ёки ой тутилса, умуман, ҳар қандай нохуш ҳодиса юз берса, бошпаналари масжид, ибодатлари намоз бўлиб қоларди.\nНамоз руҳнинг озуқаси, қалб жароҳатининг шифоси, нафснинг жиловидир. Намоз қийналганларга ёрдам, хавфдагиларга омонлик, заифларга қувват, қуролсизларга қалқондир. Намоз иймоннинг аломати, қабрни пурнур этувчи зиё, охиратда дўзахдан паноҳ бўлувчи, бандани ёмонлик ва гуноҳлардан қайтарувчи энг яхши даводир. Дунё ҳаётида намоздан жиддийроқ, муҳимроқ бир иш, бирор вазифа йўқдир. Намоз Аллоҳга бандалик қилишнинг, Унга ишонишнинг эътирофидир. Аллоҳни севишнинг, У Зотни эҳтиром қилишнинг ифодасидир. Намоз кибр ва нафс чопонини ташлаб, қуллик либосини кийишдир. Намоз мусулмонни ғайримуслимдан айирадиган энг катта аломатдир. Шунинг учун ҳар қандай ҳолатда ҳам унинг тарк этилишига изн берилмаган.\nНамоз мусулмон банда Аллоҳнинг сон-саноқсиз неъматларига шукр келтириши учун шариатга киритилган бўлиб, унинг диний, тарбиявий, шахсий, сиҳҳий, ижтимоий ва бошқа қатор фойдалари бор. Аввало, намоз банданинг Аллоҳ билан боғланиш воситасидир. Намозда банда Аллоҳ билан ёлғиз қолиб, Унга муножот қилади. Шу ибодат ёрдамида руҳий, маънавий лаззат олади. Намоз ўқиш билан банда ўзининг барча ишларини Аллоҳ таолога топширади. Шу намози ила ўзига омонлик, хотиржамлик ва нажот тилайди.\nИккинчидан, намоз ютуқ ва нажот йўлидир. Намоз хато ва гуноҳларни ювишнинг энг ишончли йўли бўлиб, эгасига кўплаб шахсий фойдалар келтиради. Намоз инсонни Аллоҳга яқин қилади, иродасини мустаҳкамлайди, ўзини бу дунё матоҳларидан юқори тутишга ўргатади ва эгасига мислсиз нафсоний роҳат ва руҳий фароғат бахш этади.\nНамоз ўқийдиган одам ғафлат уйқусидан уйғониб, ҳаётга теранроқ назар солишни ўрганади. Намоз инсонга интизомли бўлишни, ҳамма ишларни тартибли равишда йўлга қўйишни, вақтни тежаш ва тартибга солишни ўргатади. Намозхон одам ҳилм, хотиржамлик, шошилмаслик, виқорли бўлиш, сабр каби кўплаб шахсий ва юксак инсоний фазилатларга эга бўлади.\nНамоз инсоннинг кундалик ҳаёти учун ҳар томонлама зарур амал экани илмий равишда ҳам исботланмоқда. Намоз ўзининг сон-саноқсиз фойдалари билан инсон ҳаётининг ҳамма соҳаларини тартибга солиб турувчи восита экани тобора аён бўлмоқда. Ҳозирги кунда илмий йўл билан ҳаёт кечириш услубини излаган моддий тараққий этган юртлар аҳолисининг кўпчилиги намоз туфайли Исломга кирмоқда. Кишининг ҳар тарафлама поклигини, соғлигини таъминловчи, уни Аллоҳ билан, Пайғамбар соллаллоҳу алайҳи васаллам билан, мўмин биродарлари билан доимий алоқада ушлаб турувчи намознинг аҳамиятини ким ҳам инкор қила олади?\nШунинг учун Ислом динида намоздан муҳимроқ, ундан улуғроқ ва аҳамиятлироқ бошқа ибодат йўқдир. Аллоҳ таоло барчамизга намоз ўқиш бахтини берсин, намоз туфайли фаҳшу мункардан қайтишимизни ва Ўзининг ҳузурига салим қалб ила боришни насиб айласин, омин!\nАдрор 07:45 / 07 январь\nБу маколадан узимга кераклича сабок олдим\n05:00 / 09.01.2017 2348\n05:00 / 11.01.2017 1780\n2238 05:00 / 09.01.2017\nМаймуна розияллоҳу анҳодан ривоят қилинади.Расулуллоҳ соллаллоҳу алайҳи васаллам учун ғусл қилгани сув қўйдим. Бас, у зот икки қўлларини икки ёки уч марта давоми...\n2554 05:00 / 09.01.2017\n1961 05:00 / 09.01.2017\n2774 05:00 / 09.01.2017


Маҳаллабай ишлаш тизими аҳоли муаммоларини самарали ҳал этилмоқда - Халқ сўзи\n09:37 17 Сентябр 2021 Жамият\nФуқаролар билан манзилли ишлаш бугун ҳар қачонгидан-да муҳим. Нега? Сабаби бугунги кунда коронавирус бизни ҳали тарк этгани йўқ. Қолаверса, маҳаллаларда бандлигини таъминлашда, орзуларини рўёбга чиқаришда, муаммолари ечимини топишда кўмакка муҳтож бўлган оилалар, фуқаролар йўқ эмас. Бундай пайтда одамларни нафақат иқтисодий қўллаб-қувватлаш, балки уларга руҳан мадад бериш ҳам ниҳоятда муҳим.\nСўнгги пайтларда “темир дафтар”, “ёшлар дафтари” ва “аёллар дафтари”нинг ҳаётга татбиқ этилиши ана шу эзгу мақсадларни амалга ошириш имкониятини беряпти. Зеро, шу асосда секторларга бўлинган ҳолда рўйхатда турган ишсиз, ижтимоий-иқтисодий ҳимояга муҳтож аҳоли қатламини бандлигини таъминлаш бўйича аниқ амалий ишлар олиб бориляпти.\nШулар хусусида Тўрақўрғон тумани прокурори, 2-сектор раҳбари Э.Талабоев билан суҳбатлашдик.\n— Бугун маҳаллабай ишлаш тизимини амалиётда ўзини оқлаяпти. Шу орқали орқали секторни ижтимоий-иқтисодий ривожлантириш ҳамда аҳоли муаммоларини самарали ҳал этишга қаратилган тадбирлар ташкил этилди.\nАмалга оширилган ишлар натижасида секторда мавжуд бўлган 9 698 та хонадон хатловдан ўтказилиб, аниқланган 3 341 та муаммо ва таклифнинг 3 288 таси ёки 98,4 фоизи ҳал этилди.\nЖумладан, аҳолига кредит ажратиш, ишга жойлаштириш, моддий ёрдам, соғлиқни сақлаш йўналишида, электр энергияси, газ (суюлтирилган), сув таъминотида, уй-жой ҳамда бошқа масалалардаги кўплаб муаммолар ижобий ҳал этилди. Жорий йилнинг ўтган даври мобайнида 491 нафар аҳолига 4,2 млрд. сўм банк кредитлари ажратилди, 171 нафар фуқаро ишга жойлаштирилди.\nТадбиркорликни ривожлантириш, маҳаллаларнинг “ўсиш нуқталари” ўрганилганда, 13 та маҳалладан 4 тасида иссиқхона, 2 тасида текстиль ва тўқимачилик, 3 тасида чорвачилик, 2 тасида боғдорчилик, 2 тасида савдо, хизмат кўрсатиш, асаларичилик ва қуёнчилик ривожланганлигини аниқланди. Шунга кўра, ушбу маҳаллага тижорат банклари томонидан 45 та ҳар бири 2 сотихли лимончилик иссиқхона, 70 та хонадонга имтиёзли кредит ажратиш орқали чорва ҳайвони етказиб берилди.\nҲозирги кунга қадар секторда 8 та йирик лойиҳа ишга туширилиши натижасида 106 нафар, 32 та кичик лойиҳалар татбиқ этилиши натижасида 108 та янги иш ўрини яратилди.\nМаҳаллалар инфратузилмасини ривожлантириш ҳамда коммунал соҳани тартибга солиш бўйича ҳам бир қатор ишлар бажарилди. Ҳудудда электр таъминотини яхшилаш мақсадида 8 та ТП мукаммал таъмирланди ва 10,5 км. тармоқ тортилиб, 215 дона янги таянч ўрнатилди ҳамда 115 та эскирган сим ёғоч устунлари янгисига алмаштирилди.\nЎтган даврда аҳолига қўшимча жами 55 та янги маиший газ баллонлари етказиб берилди. Аҳоли жами 160 тонна суюлтирилган газ билан таъминланди. Сектор ҳудудида 20,1 км. узунликда янги тоза ичимлик сув тармоғи тортилди. Мавжуд 2,3 км. яроқсиз тармоқ таъмирланди.\nСекторда мавжуд 13 та маҳаллада жами 35,6 км ички ва асосий йулларда таъмирлаш ишлари амалга ошириш натижасида 168 та аҳоли хонадонлари эгаларининг ушбу йўналишдаги муаммолари ҳал этилди.\nЖумладан, сектор раҳбари ташаббуси билан “Шарқ” МФЙдаги Гулистон кўчасида 100 метр узунликдаги кўча қатнов йўли асфальтланиб, натижада кўчада жойлашган 25 та аҳоли хонадонлари эгаларининг ушбу муаммолари ҳал этилди.\nСекторда “темир дафтар”, “аёллар дафтари” ва “ёшлар дафтари”га киритилган фуқаролар муаммолари билан ишлашга устувор аҳамият қаратилмоқда. Бугунги кунда секторда 53 834 нафар аҳоли мавжуд бўлиб, шундан 16 119 нафарини ёшлар ташкил этади.\n“Ёшлар дафтари”ни шакллантириш бўйича сектор ҳудудида 6 364 нафар ёшлар хатловдан ўтказилиб, 754 нафари дафтарга киритилган. Уларнинг 615 нафарининг бандлиги таъминланди. 32 нафари касб-ҳунарга ўқитилди, 220 нафарига тадбиркорлик фаолиятини йўлга қўйишида кўмаклашилди, 31 нафари “Ҳар бир тадбиркор — ёшларга мададкор” тамойили асосида тадбиркорларга бириктирилди, 305 нафарига ер ажратилди, 27 нафари “Устоз-шогирд” тизими асосида ҳунармандларга бириктирилди.\nАёллар муаммоларини тизимли равишда ҳал этиш, уларни ижтимоий қўллаб-қувватлаш мақсадида ўтказилган ўрганишлар натижасида 9 тоифадаги 675 нафар аёллар “аёллар дафтари”га рўйхатга олиниб, барчасини муаммолари ҳал этилди.\nЖумладан, 359 нафар ижтимоий ҳимояга муҳтож ишсиз аёлларнинг бандлиги таъминланди, 95 нафар боқувчисини йўқотган эҳтиёжманд, 2 нафар ижтимоий ёрдамга муҳтож 1-гуруҳ ногирони, 34 нафар ижтимоий ёрдамга муҳтож 2-гуруҳ ногирони, 11 нафар уй-жойини таъмирлашга муҳтож 1-гуруҳ ногирони, 16 нафар қарамоғида бир ва ундан ортиқ ногиронлиги бўлган болалари мавжуд ёлғиз, 94 нафар тиббий ҳимояга, 43 нафар ҳуқуқий, 20 нафар психологик маслаҳатларга муҳтож аёлларга тегишли масъулларни жалб этган ҳолда муаммоларини ҳал этиш ишлари олиб борилди.\nСектор томонидан “темир дафтар”даги эҳтиёжманд оилаларнинг жами 597 нафар вақтинча ишсиз меҳнатга лаёқатли оила аъзоларини 597 нафари ишга жойлаштирилган.\n“Саховат ва кўмак” жамғарма ҳисоб рақамларига 1,3 млрд. сўм маблағлар келиб тушган. Мазкур маблағлардан сектордаги 559 та оилага 1,6 млрд. сўмлик ёрдам турлари манзилли сарфланди. Бундан ташқари, дафтардаги оилаларни томорқаларидан самарали фойдаланишлари учун иссиқхоналар қуриб берилиб, бандлиги таъминланди.\nОлиб борилган ишларимиз натижасида “темир дафтар”га киритилиб, бандлиги таъминланган ва доимий даромад манбаи яратилганлиги муносабати бугунги кунга келиб жами 559 та оиладан 549 таси дафтардан чиқарилган.\nБундан ташқари, 158 нафар аёлга “Тадбиркор аёл” уюшмаси томонидан, 85 нафар аёлларга касб-ҳунарга ўқитиш марказлари томонидан ўқув семинарлари ўтказилиб, махсус сертификатлар берилди. Ўқув семинарларда қатнашган аёллардан 185 нафарига 1,5 млрд. сўмдан ортиқ имтиёзли кредит ажратилди. 968 нафар ногиронлиги бўлган шахслар тиббий кўрикдан ўтказилди. 83 нафар кекса ёшдаги ногиронларга кундалик эҳтиёжлари учун озиқ-овқат маҳсулотлари, бепул тиббий дори-дармонлар ва бошқа ёрдамлар кўрсатилди. Ногиронлик аравачаси билан 16 нафар, эшитиш мосламаси билан 5 нафар, қўлтиқ таёқ билан 7 нафар, хасса билан 5 нафар ва протез ортепедия воситаси билан 2 нафар ногиронлиги бўлган шахслар таъминланди.\nБу каби ишлардан ташқари, ижтимоий объектларда зарур шароитларни яратиш ҳам асосий эътиборда бўлди. Чунончи, сектор ҳудудидаги туман марказий шифохонаси давлат бюджет маблағлари ҳисобидан тўлиқ қайта таъмирланмоқда, 2 та оилавий шифокорлик капитал таъмирланди. 12 та нодавлат мактабгача таълим муассасаси ташкил этилиб, 220 нафар бола жалб этилди, бюджет маблағлари ҳисобидан 2 та давлат мактабгача таълим муассасаси капитал таъмирланди.\nСектор томонидан маҳаллабай ишлаш тизими орқали аҳоли муаммоларини самарали ҳал этишга қаратилган тадбирлар давом эттирилмоқда. Бу эса фуқароларда эртанги кунга бўлган ишончини оширяпти, десак, айни ҳақиқат.


Наманган вилояти туризмига янги масъул тайинланди\n21:03 22 Июня 2020\nДилмурод Ҳасанбоевич Жумабоев Ўзбекистон Республикаси Туризмни ривожлантириш давлат қўмитаси раисининг буйруғи билан Наманган вилояти ҳудудий туризм бошқармаси бошлиғи этиб тайинланди.\nМаълумот ўрнида, Дилмурод Жумабоев 1978 йилда Наманган туманида туғилган. Маълумоти олий, Наманган давлат университетини тамомлаган. Инглиз тили лингвистикаси магистри даражасига эга. Ўзбекистон “Миллий тикланиш” демократик партияси аъзоси. Рус, турк ва инглиз тилларини мукаммал билади.\nУ меҳнат фаолияти давомида Наманган вилояти матбуот ва ахборот бошқармаси бўлим бошлиғи, “Наманган” нашриёти бош муҳаррири, НамДУ ўқитувчиси, “Vodiymedia.uz” ахборот сайти раҳбари, вилоят ҳокимлигининг “Наманганская правда” газетаси бош муҳаррири сифатида фаолият олиб борган. 2017 йилдан Осиё журналистлари ассоциациясининг аъзоси.\n2019 йилдан ҳозирги вақтга қадар Наманган вилояти ҳокимлиги ахборот хизмати раҳбари – вилоят ҳокимининг матбуот котиби, ахборот сиёсати масалалари бўйича маслаҳатчиси вазифасида ишлаб келаётган эди.\n“Namangan24.uz” сайти Наманган вилояти ҳудудий туризм бошқармаси бошлиғи этиб тайинланган Дилмурод Ҳасанбоевич Жумабоевга масъулиятли вазифада олиб борадиган ишларида мустаҳкам саломатлик, куч-ғайрат, шижоат ва улкан зафарлар тилайди.


Босния Афғонистонга ҳарбий юборади\nБосния ҳукумати жорий йилда Афғонистонга ўз қўшинларининг кичик контингентини юбориш қарорини эълон қилди.\nБосниянинг уч вакилдан иборат президентлик маъмурияти баёнотига кўра, мамлакат қуролли кучларининг 10 нафар зобити НАТО етакчилигидаги халқаро кучлар сафига қўшилади.\nОфицерлар Германия ва Дания контингентлари сафида хизмат қилиши айтилмоқда.\nКучга кириши учун парламент маъқуллаши лозим бўлган қарор, дейилади баёнотда, “Евро-Атлантик интеграция сари қўйилган навбатдаги қадамдир”.\nНАТОга қўшилиш истагида бўлган БОсния 2008нинг декабрида Иқродан ўз қўшинларини тўла олиб чиқди.


ОЧЛ-2017: "Бунёдкор" плей-оффдан, "Насаф" ўтиш баҳсидан ўз юришини бошлайди\n13 декабрь, 2016, 14:13\nБугун, 13 декабр куни Малайзия пойтахти Куала-Лумпур шаҳрида Осиё Чемпионлар Лигаси-2017 учун қуръа ташлаш маросими бўлиб ўтди.\nОсиёнинг клублар ўртасидаги энг нуфузли турнирининг келаси йилги мавсумида Ўзбекистоннинг уч клуби иштирок этад, дея маълум қилмоқда ЎФФ матбуот хизмати.\nЎзбекистон чемпиони ва Ўзбекистон Кубоги соҳиби – Тошкентнинг “Локомотив” клуби мусобақадаги иштирокини тўғридан-тўғри гуруҳ босқичидан бошлайди. Қаршининг “Насаф” ҳамда Тошкентнинг “Бунёдкор” жамоалари ўтиш учрашувларида қатнашади. Қаршиликлар гуруҳ босқичига йўлланмани қўлга киритиши учун икки рақибни мағлуб этиши керак бўлса, “Бунёдкор” бир ўйинда ғалаба қозониши зарур.\n“Насаф” мусобақадаги иштирокини 31 январь куни бошлайди. Шу куни улар Баҳрайннинг “Ал-Ҳидд” жамоасига қарши ўйнайди. Бир ўйиндан иборат тўқнашув Ўзбекистонда бўлиб ўтади. Ушбу жуфтлик ғолиби гуруҳ босқичи йўлланмасини қўлга киритиш учун 7 феврал куни Саудия Арабистонининг “Ал-Фатиҳ” клуби билан сафарда баҳслашади.\n“Бунёдкор” турнирдаги иштирокини 7 феврал куни бошлайди. Гуруҳ босқичида иштирок этиш имконини қўлга киритиш учун “қалдирғочлар” сафарда Қатарнинг “Ал-Жаиш” клуби қаршилигидан ўтиши керак бўлади. Таъкидлаш керакки, “Ал-Жаиш” таркибида Ўзбекистон миллий терма жамоаси аъзози – Сардор Рашидов фаолият юритади.\n"Глобал" (Филиппин) - "Тампинес Роверс" (Сингапур)\n1."Ал Виҳдат" (Иордания) - "Бенгалуру" (Ҳиндистон)\n2."НАСАФ" (ЎЗБЕКИСТОН) - "Ал Хидд" (Баҳрайн)\n3."Китчи" (Гонконг) - "Ханой ТТ" (Вьетнам)\n4."Бангкок" (Таиланд) - "Жоҳор Дарул Таъзим" (Малайзия)\n5."Сукхотаи" (Таиланд) - "Яданарбон" (Мьянмар)\n6."Брисбен Роар" (Австралия) - биринчи босқич ғолиби\n1."Ал-Ваҳда" (БАА) - Ўтиш босқичи 1 ғолиби\n2."Ал-Фотиҳ" (Саудия Арабистони) - Ўтиш босқичи 2 ғолиби\n3."Истиқлол" (Эрон) - "Ал Садд" (Қатар)\n4."Ал-Жайиш" (Қатар) - "БУНЁДКОР" (ЎЗБЕКИСТОН)\n5."Жежу Юнайтед" (Жанубий Корея) - Ўтиш босқичи 3 ғолиби\n6.Япониянинг 4-клуби - Ўтиш босқичи 4 ғолиби\n7."Шанхай СИПГ" (Хитой) - Ўтиш босқичи 5 ғолиби\n8."Шанхай Шенхуа" (Хитой) - Ўтиш босқичи 6 ғолиби\n"A" гуруҳи: "Ал-Аҳли" (БАА), "Локомотив" (Ўзбекистон), "Ал-Тавон" (С.Арабистони), Плей-офф 3 ғолиби\n"B" гуруҳи: "Истиқлол Хузистон" (Эрон), "Ал-Жазира" (БАА), "Лаҳвия" (Қатар), Плей-офф 2 ғолиби\n"C" гуруҳи: "Ал-Аҳли" (С.Арабистони), "Зоб Оҳан" (Эрон), "Ал-Айн" (БАА), плей-офф 4 ғолиби\n"D" гуруҳи: "Ар-Райян" (Қатар), "Ал-Ҳилол" (С.Арабистони), "Персеполис" (Эрон), Плей-офф 1 ғолиби


Тошкентда йўловчиларни автомобилда ташиш фаолияти учун лицензия варақалари бериш 5 майгача тўхтатилди\nЮқтирганлар 3760 киши\n15:18 / 17.04.2020\nАйни кунда Тошкент шаҳрида йўловчиларни енгил автомобилларда ташиш фаолияти учун лицензияланган автомобиллар сони 11 792тага етди\nТошкент шаҳар ҳокимлиги матбуот хизмати хабарига кўра, бу Ўзбекистонга коронавирус кириб келиши ва тарқалишининг олдини олиш юзасидан чора-тадбирлар дастурини тайёрлаш бўйича Республика махсус комиссиясининг қарорига кўра, йўловчиларни енгил автомобилларда ташиш фаолияти учун карантин муддатига чеклов эълон қилинганлигини инобатга олиб амалга оширилди.\nМахсус комиссия қарорига асосан, аҳолига қулайлик яратиш мақсадида юқоридаги лицензия варақаларига эга бўлган автотранспорт воситалари фақатгина йўловчиларсиз, етказиб бериш хизмати (курьер, доставка, кейтеринг) билан шуғулланиши белгиланди. Улар томонидан фақатгина озиқ-овқат, дори-дармон, тиббий буюм воситалари, шунингдек биринчи навбатда зарур маҳсулотлар ташилади. Бундан ташқари ҳолатларда яъни, йўловчи ташиш ёки фуқаролар билан боғлиқ бошқа фаолиятлар билан шуғулланган тақдирда уларга нисбатан қонунчиликда белгиланган тартибда қатъий чоралар кўрилади.\nТаъкидланишича, айни кунда Тошкент шаҳрида йўловчиларни енгил автомобилларда ташиш фаолияти учун лицензияланган автомобиллар сони 11 792тага етди.\n“Ҳурматли тадбиркорлар, ўзимиз ва атрофимиздагиларнинг соғлигини сақлаш учун белгиланган тартиб қоидалар ҳамда чекловларга қатъий амал қилайлик”, - дейилади хабарда.\n16:33 / 02.06.2020\nМИБ Тошкент марказидаги суд ажримига зид қурилиш ҳолати бўйича ахборот берди\n11:00 / 02.06.2020\n«Здесь будет парк» иши: Тошкент марказидаги қурилиш суд ажримига зид равишда давом этмоқда\n09:07 / 02.06.2020\n17:25 / 30.05.2020


«Қорин оч қолса ҳам мия оч...\n17.01.2019 17:04 0 31\nБундан уч-тўрт кун олдин, чет давлатлардан бирида яшовчи бадавлат бир одамнинг бутун бир қишлоқ одамлари учун бир журналнинг йиллик тўловини қилиб берганини, «Одамларимиз маърифий нашрларни ўқиши шарт. Бунга имкони бўлмаганларга имкони борлар ёрдам беришимиз керак, бу бурчимиз. Инсоннинг қорни оч қолса ҳам, мияси оч қолмасин», деганини ўқиб, рости, бу ҳақида ҳаммага айтгим келганди. Кейин истиҳола қилдим: биров тўғри тушунади, ибратланади; кимлардир «ўзи газетачи бўлгани учун ёзяпти ёки шаъма қиляпти» дейиши мумкин... Лекин ич-ичимдан бизда ҳам шундай — том маънодаги бадавлатлар кўпайишини истадим.\nКеча таҳририятга бир зиёли юртдошимиз кириб келдилар.\n— «Маърифат саодати»га беш кишининг йиллик тўловини қилиб берсам, зарурати бор, лекин обуна бўлолмаганларга ўзларингиз етказиб берсангизлар, — дедилар. Ҳаваснинг ижобатини қаранг!\nМен у кишига уч-тўрт кун олдин хабардор бўлганим ўша воқеани айтдим.\n— Бундан ҳеч хабарим йўқ. Мана шу гапингиз учунам, ана, яна икки кишини қўшамиз обунага, — деб, етти киши учун йиллик тўлов қилдилар у дўстимиз. Кетар олдидан бу хайрли ишни давом эттиришга ҳаракат қилишларини ҳам айтдилар.\n...Биз у газеталарни онкология шифохонасига олиб бориб, шифокорлардан касаллик туфайли руҳан тушкунликка тушиб қолган беморларга тарқатиб беришларини сўрадик. Ҳозиргина бир қўнғироқ бўлди:\n— Мен онкология шифохонасида даволанаётган беморман. Исмим Фалончи. Кечқурун менга газетангизнинг биринчи сонини ўқиш учун олиб келиб беришди. Биттаям мақолани қолдирмай ўқиб чиқдим. Тонггача кўзимга уйқу келмади... — гўшакдан йиғи овози келди. — Ўзимга катта таскин олдим. Ибрат олдим. Кўнглим кўтарилди... Касаллигим туфайли дунё кўзимга қоронғи эди. Юрагим ёришди... Томирларимга жон киргандай бўлди!.. Раҳмат!..\nЭҳтимол, ана шу хаста овоз билан айтилган биргина «раҳмат»нинг салмоғи ҳамма нарсадан оғир келар муқаррар Кунда...


Айрим ҳокимлар йиллар давомида ер сотиш билан шуғулланиб келган — президент – Газета.uz\nАйрим ҳокимлар йиллар давомида ер сотиш билан шуғулланиб келган — президент\nПрезидент айрим ҳокимлар йиллар давомида ер сотиш билан шуғулланиб келганини айтди. Унга кўра, ер муносабатларида ҳокимларнинг ваколати тугатилганига қарамай, ер участкаларини ноқонуний сотиш ҳолатлари ҳамон учраб турибди. Маълум бўлишича, Фарғона вилояти ҳокимлиги ходими ер ажратиш бўйича қарор қабул қилиш учун ҳоким Хайрулла Бозоровнинг имзосини қалбакилаштирган.\n13 май 2022, 12:40 Сиёсат\n2022 йилда Фарғона вилояти маҳаллий бюджетида 1 трлн сўм қолади. Бу ҳақда президент Шавкат Мирзиёев 13 май куни вилоят аҳолиси билан учрашувда айтиб ўтди.\n«[Фарғона вилояти ҳокими]Хайрулла Бозоров молия соҳасини яхши тушунади. Мен бош вазир бўлган вақтларим битта вилоятга 100 млн сўм пул беролмасдик. Кеча ҳоким мендан 200 млрд сўм сўради. Бераман дедим. Ҳозир тадбиркорларга ёрдам бермасак бўлмайди», — давлат раҳбаридан иқтибос келтирмоқда «Дарё».\nШавкат Мирзиёев чет элга сафар қилса ҳам нимадир ўрганиб келишга ҳаракат қилишини айтди.\n«Ўзим бормасам ҳам давлат номидан кимдир борса унга, албатта, айтаман: «давлат ҳисобидан боряпсан, бориб нимадир ўрганиб кел, дейман. Турист бўлмагин, оқсоқол бўлиб борсанг турист бўласан, дейман», — деди у.\nПрезидент барча мансабдор шахслар давлат хизматчиси эканлигини таъкидлади.\n«Буни ҳамма тушуниши керак. Тушунмаган инсон сиёсатимизга хиёнат қилган бўлади. Айрим амалдорлар тушунмаяпти ҳали ҳам бу нарсани», — қайд этди давлат раҳбари.\nПрезидент айрим ҳокимлар йиллар давомида ер сотиш билан шуғулланиб келганини айтди. Унга кўра, ер муносабатларида ҳокимларнинг ваколати тугатилганига қарамай, ҳамон ер участкаларини ноқонуний сотиш ҳолатлари аниқланмоқда.\n«Энди ҳокимларни савдо соҳасига чиқаряпман. Шунда ҳам бу ҳолатлар бўляпти. Фарғона вилояти ҳокимининг имзосигача ўхшатиб, ер олиш бўйича қарорни чиқартириб олган ҳолат ҳам бўлди. Хайрулла Бозоров эса „бу ерни мен бермаганман“, деяпти. Ўзи шу имзони ўхшатишни ҳам ҳокимликда ишлайдиган одам қилган. Кичкина лавозимда ишлайди, бир бюрократ ўзи. Ҳайрон қолади киши», — деди Шавкат Мирзиёев.\nЯнварь ойида президент кимошди савдолари орқали ер сотишдан 400 млрд сўм даромад олинганини танқид қилган эди. Давлат раҳбари биргина Тошкент вилоятида 14 гектар ер 3,5 млн долларга сотилмоқчи бўлганини айтди. «Нимага бу пуллар давлатга эмас, кимларнингдир чўнтагига тушмоқда?», — деганди у.\nШавкат Мирзиёев Бош прокурор Ниғматилла Йўлдошевдан ер муносабатлари соҳасидаги ҳуқуқбузарликлар учун юқори лавозимдаги мансабдор шахсларни жавобгарликка тортиш бўйича топшириқ берган эди.


Пулдаги битиклар — Ishonch Gazetasi\nМиллий валютадан ҳар куни фойдаланамиз: савдо-сотиқ қиламиз, ҳақ тўлаймиз, ҳақ оламиз. Бир сўз билан айтганда, олди-берди ишларимизни пул орқали амалга оширамиз. Бироқ миллий валютамиз мамлакатимизда яшаётган ҳар бир инсон учун ифтихор тимсоли эканини унутиб, унга нисбатан гўё бир парча қоғоздек муносабатда бўлаётганлар, турли битикларни ёзиб ўзидан «дастхат» қолдираётганлар, афсуски, йўқ эмас.\nЯқинда маош олган ҳамкасбларимиздан бири «Ҳурматли Муқимжон ака бугун эртага тўйга», «Давлатни қарзи 1000 сўм» ёзуви бор пулларни кўрсатиб қолди. Очиғи, ич-ичимиздан пулга ёзган инсонга нафрат уйғонди. Бир қарашда, нима қилибди, пул уники бўлса, ёзган бўлса ёзгандир-да, дейишингиз мумкин. Бироқ пулимиз мамлакатимиз иқтисодий қудратини, шу билан бирга, халқимиз маънавий, маърифий ва маданий салоҳиятининг кўзгуси эканлигини асло унутмаслигимиз керак.\nЎзбек сўми — миллий валютамиз, давлатимиз мустақиллигининг асосий рамзларидан бири. Сўм — миллий байроқ, гербимиз, мадҳиямиз сингари мамлакат мустақил ҳаёт кечираётгани, мустақил молия тизимига эга эканининг белгиси. Уни топташ, йиртиш, бундан ташқари, унинг устига ёзиш бефаросатлик, ақлсизликдан бошқа нарса эмас.\n«Ўзбекистон Республикасининг давлат мустақиллиги асослари тўғрисида»ги қонуннинг 11-моддасида: «Ўзбекистон Республикаси ўз пул бирлиги — миллий валютасини жорий этишга, жами пул обороти, пул ва бошқа давлат қимматли қоғозлари эмиссияси ҳажмларини мустақил белгилашга ҳақли», деб белгилаб қўйилган. Шунингдек, мазкур қонуннинг 16-моддасида: «Ўзбекистон Республикаси ўз тараққиёт йўлини, ўз номини аниқлайди, ўз давлат рамзларини: герби, байроғи, мадҳиясини таъсис этади, ўз давлат тилини белгилайди. Ўзбекистон Республикаси давлат мустақиллигининг рамзлари муқаддасдир ва уларни ҳар қандай таҳқирлаш қонун билан жазоланади», дейилади.\nҚонунда миллий валюта давлат рамзлари сифатида бевосита санаб ўтилмаган бўлса-да, унда давлатимиз герби, байроғи, тарихий ва муқаддас қадамжоларимиз акс эттирилган.\nАлбатта, сўмни кўрганда қалбимизда миллий ғуруримиз жўш уради. Уни қўлига олган кишининг Самарқанддаги Регистон майдони, Тиллакори, Шердор мадрасалари каби тарихий обидалар, пойтахтимиздаги Олий Мажлис Сенати ва Қонунчилик палатаси бинолари, Темурийлар тарихи давлат музейи, Алишер Навоий номидаги Ўзбекистон давлат академик катта театри, «Истиқлол» санъат саройи, Амир Темурнинг улуғвор ҳайкали, Анжуманлар саройи тасвирларига кўзи тушади.\nСўмимизга нописанд муносабат халқимиз учун азиз саналган давлат рамзларига нописандлик билан баробар. Зеро, миллий валютамиз мамлакатимиз салоҳиятини янада юксалтириш билан бирга, халқимизнинг ғурур-ифтихори, эртанги кунга ишончини мустаҳкамлашга ҳам хизмат қилади.


Хорижий ва миллий алоқа операторлари: кимда қанақа? / Telegraf.uz | Ахборот-таҳлилий портал\nХорижий ва миллий алоқа операторлари: кимда қанақа?\nҲозирги кунимизни мобиль телефонсиз тасаввур қилиш қийин. Тасаввурга сиғдириш мумкин, аммо энди бунинг учун жуда кеч. Миллиондан бир фоизда ҳар замонда учраб турадиган телефонсиз одам бўлса, у ҳам бунга ё имконсиз, ё истаксиз ҳисобланади. Биз ҳам ҳозир айнан шу телефон ҳақида суҳбатлашамиз.\nЙўқ, телефон аппаратлари ва унинг одамзодга таъсири хусусида чайналиб, сизни-да қийнамоқчи эмасмиз. “Чайнашга” бошқа мавзу топдик: телефон алоқа операторларининг иш фаолияти. Қайси компания ҳисобингиздан кунига қанчадан абонент тўлови ечиб олади? Умуман, кунлик абонент тўлови олиши керакми аслида? Дунё тажрибасида бу бўйича қанақа меъёрлар бор? Шу каби саволларга жавоб топишга уринамиз.\nКелинг, аввало, хорижий алоқа операторларини олайлик. Россияда энг йирик ҳисобланган компаниялар кўп: “Мегафон”, “Билайн”, “МТС”.\nХорижий алоқа операторлари\n“Мегафон”нинг “Всё включено S” тарифида ойига 300 рубль, “Всё включено M” тарифида 500 рубль, “Всё включено L” тарифида 800 рубль, “Всё включено XL” 1200 рубль, “Всё включено VIP” тарифида эса 2700 рубль тариф тўловлари белгиланган. Яъни барча абонент тўловлари ойлик тарификация қилинади.\n“Билайн” ва “МТС” алоқа операторларида ҳам худди шундай, аниқроғи, кунлик абонент тўлови деган нарса йўқ. Ёки Хитойдаги Сhina Mobile, Сhina Telecom, China Unicom мобиль алоқа операторларини олайлик. Уларда ҳам фақат ойлик ёки йиллик абонент тўловлари амал қилади.\nДунёга машҳур Vodafone, Telia, Amazon AirTel, Orange каби операторлар ўз абонентларига сифатли хизматни таклиф этиш мақсадида кунлик тарификацияни тақдим этмайди. Улар фақат сўзлашган мулоқот вақти учун тўлов ундиришади.\nМиллий алоқа операторлари\nХўш, бизда қандай? Ойлик тарификация хизмати бизга ҳам аллақачон кириб келган. “Билайн” ва “UMS” компанияларида (“UMS”да фақат битта кунлик абонент тўлови бор тариф мавжуд) барча тарифлар шундай. Жаҳон тажрибасидан келиб чиққан ҳолда абонентларга ойлик абонент тўловини жорий этишган. “Perfectum” компаниясида эса кунлик абонент тўлови бор тарифлар талайгина. Масалан, “Удивительный бонус” (кунига 4 цент), “Студент” (кунига 12 цент), “Легкость общения” (кунига 4 цент) тарифлари ўз абонентларидан ҳар куни тўлов ечиб олади.\nКунлик тарификациянинг энг кўп қўлланилгани ўзимизнинг “Ucell” алоқа операторида кузатилади. “Ucell”нинг деярли барча тарифларида кунлик абонент тўлови амалда. Шуни алоҳида қайд этиш керакки, юртимизда ойлик абонент тўлови йўқ компания айнан шу “Ucell”дир.\n“Ижобий” тарифида кунлик абонент тўлови 6 цент, “Fresh”да 5 цент, “Кўпроқ”да 5 цент, “ОК”да 8 цент, “Омадли”да 1 доллар, “Қулай интернет”да 8 цен, “Аниқ” тарифида эса кунига 50 цент тўловлар ечиб олинади.\nШу ўринда савол туғилади: кунлик абонент тўлови керакми ўзи? Абонент ўзи мулоқот қилган ёки фойдаланган хизматигагина ҳақ тўлаши керак эмасми? Гаплашса-гаплашмаса, кунига 8 центдан пул чиқим бўлиб турса, бу кимга ҳам ёқади? Тўғри, телефон орқали кўп гаплашамиз, аммо аксинча, кам мулоқот қиладиганлар ҳам улардан қолишмайди.\nЎзбекистон алоқа ва ахборотлаштириш агентлиги бош директорининг “Мобиль алоқа хизматларини кўрсатиш қоидаларини тасдиқлаш тўғрисида”ги буйруғида (Ўзбекистон Республикаси қонун ҳужжатлари тўплами, 2009 й., 6-сон, 67-модда) шундай банд мавжуд:\n“40. Тариф режаларини шакллантиришда тарификациянинг қуйидаги турлари қўлланилиши мумкин:\nв) тўлов миқдори амалда кўрсатилган мобиль алоқа хизматлари учун аниқланадиган ҳар бир кўрсатилган мобиль алоқа хизмати учун.”\nТўғри, қонунчиликда кунлик абонент тўлови жорий этилмасин, деган қоида йўқ. Аммо миллиондан битта ё иккита оператор шундай ажралиб турса, албатта, камчилик кўпчилик сафига қўшилиши лозим. Бу масалада “Ucell” ва қисман “Perfectum” алоқа операторлари мутасаддилари томонидан ижобий ўзгариш бўлишини кутиб қоламиз.\n02.08.2016 | 1485


ПАНДЕМИЯ: иқтисодиёт ва ҳаёт » Жиззах ҳақиқати газетаси расмий сайти\nЖиззах ҳақиқати газетаси » Иқтисодиёт » ПАНДЕМИЯ: иқтисодиёт ва ҳаёт\nВилоят Ахборот ва оммавий коммуникациялар бошқармаси ташаббуси билан Ўзбекистон Республикаси Президентининг коронавирус пандемиясига қарши курашиш ва унинг иқтисодиёт тармоқларига салбий таъсирини юмшатиш, аҳоли ҳамда тадбиркорлик субъектларини қўллаб-қувватлаш борасидаги фармон ва қарорларининг жойлардаги ижроси бўйича вилоят телерадиокомпаниясида брифинг ўтказилди. Унда Жиззах шаҳар ҳокими А.Шукуров, Бахмал тумани ҳокими Мусо Анарбоев ва Арнасой тумани ҳокими Жамолиддин Бердибоевларнинг маърузалари тингланди.\nЖиззах шаҳрида тадбиркорлик субъектлари бир маромда фаолият кўрсатиб боришлари учун уларга барча шарт-шароитлар яратиб берилди. Тижорат банклари томонидан жами 19520 нафар жисмоний ва юридик шахсларга ажратилган 314 миллиард 781 миллион сўм кредитларнинг муддати узайтирилган. Келгусида иқтисодий инқирознинг олдини олиш мақсадида қўшимча инфратузилма лойиҳалари ишлаб чиқилиб, ишлаб чиқариш ҳажмини кенгайтириш бўйича қўшимча захиралар белгилаб олинган. Жумладан, 2020 йил учун инвестиция дастурига мувофиқ, шаҳарда 17 та 132,2 миллиард сўмлик ижтимоий инфратузилма объектлари барпо этилмоқда. Бундан ташқари, аҳолининг уй-жойга бўлган талабини қондириш мақсадида Олмазор ва Улуғбек маҳаллаларида 12 та 504 хонадонли 7 қаватлик уй-жой қурилиши белгиланган. Хусусий сектор томонидан13 та 416 хонадонли уйлар қурилиши бошланган. Инқирознинг олдини олиш мақсадида шаҳарда 2020-2022 йилларга тасдиқланган Дастурга асосан жами 1 триллион 763 миллиард867 млн. сўмлик61 та инвестиция лойиҳалари амалга оширилиб, уларда 1535 нафар янги иш ўринлари яратилиши режалаштирилган.\nБрифингда "Саховат ва кўмак" умумхалқ ҳаракати доирасида 1468 нафар оилага моддий ёрдам кўрсатилгани таъкидланди. Ёрдам қиймати 1 миллиард 540 миллион 301 минг сўмни ташкил этди. Шунингдек, эҳтиёжманд оилалардан 892 нафар ишсиз фуқароларнинг 342 нафари доимий, 550 нафари вақтинча мавсумий ишга жойлаштирилган.\nБахмал туманида 156 минг 600 нафар аҳоли истиқомат қилиб келмоқда. Шундан 1693 та эҳтиёжманд хонадонлар рўйхатга олиниб, уларнинг аъзолари 8611 нафарни ташкил этади.Бугунги кунга қадар уларнинг 2 минг 97 нафари иш билан таъ-минланди. "Саховат ва кўмак" умумхалқ ҳаракати доирасида 2020 йилнинг 1 июнига қадар 1 минг 442 нафар эҳтиёжманд фуқароларга 460 тонна ун, 10 тонна ўсимлик ёғи, 2 тонна гўшт ва 149 млн. сўмлик бошқа турдаги озиқ-овқат маҳсулотлари тарқатилди.\nТуманда озиқ-овқат хавфсизлигини таъминлаш учун 13,4 минг гектар очиқер майдонлари, 2,5 минг гектар боғ ва 490 гектар токзорлар, 5,0 минг гектар аҳоли томорқаларининг ҳар бир қаричидан самарали фойдаланиш ва бир йилда икки марта ҳосил олиш кўзда тутилган. 4 та мева-сабзавотчилик кластерлари ҳисобига маҳсулот ишлаб чиқаришни кўпайтириш чоралари кўрилмоқда.\nБрифингда "БМБ-Опера Зафферано" МЧЖни доривор ўсимликлар соҳаси бўйича кластер сифатида ташкил қилиш ва бу корхонага зафарон доривор ўсимлиги етиштириш учун 400 гектар ер ажратилгани айтилди. Жорий йилда туманда "Бахмал милк" фермер хўжалиги ва "Барака Жам экспорт" МЧЖтомонидан ҳар бири200 бошга ихтисослашган 2 та сутчилик ва "Ниҳол-555" МЧЖ томонидан 350 бошга, "Асл Бахмал истиқболи" МЧЖ томонидан 60 бошга ихтисослашган бўрдоқичилик комплекслари йил якунига қадар ишга туширилади.\nАрнасой туман раҳбари Ж.Бердибоев мазкур ҳужжатларда белгиланган вазифалар ижроси ҳамда пандемия даврида аҳолининг ижтимоий-иқтисодий муаммоларини бартараф этишда амалга оширилган ишлар ҳақида маълумот берди.\nЖумладан, бугунга қадар туманда ҳужжатлари мавжуд бўлган 107 миллиард 300 миллион сўмлик кредитларнинг 15 миллиард 800 миллион сўми жорий йилнинг 1 октябрига қадар 6 ой муддатга узайтирилган. Шундан 152 та юридик корхонанинг 10 млрд. 200 млн. сўми, 2453 нафар жисмоний шахсларнинг 5 млрд. 600 млн. сўмлик кредит тўлов муддатлари узайтириб берилган. Шу боисдан туманда рўйхатдан ўтган тадбиркорлик субъектларининг сони 3780 тани ташкил этиб, йил бошига нисбатан 105 фоиз ўсишга эришилган. Пандемия сабабли 239 та тадбиркорлик субъектларининг иши тўхтатилган бўлса, карантин қоидаларига қатъий риоя этган ҳолда 210 та корхонага фаолиятини давом эттиришга рухсат берилган.\nШунингдек, 114 нафар ижтимоий ҳимояга муҳтож оилага енгил типдаги иссиқхона қуриш, шахсий томорқасига кўчат ва уруғлар экиш, суғориш воситаларини харид қилиши учун 254 млн. 83 минг сўм ажратилди. "Қўнғирот — 2020" ишлаб чиқариш кооперациясининг 70 нафар аъзоси учун 156 млн. 100 минг сўм миқдорда субсидия маблағлари берилди.\nТуманда аҳоли бандлиги ва даромадга эга бўлишини таъминлашга алоҳида эътибор қаратилиб, бугунга қадар 2767 та иш ўринлари яратилди. Шундан 678 фуқаро доимий, 2089 нафари мавсумий ишга жойлаштирилди. Бундан ташқари эҳтиёжманд оилаларнинг меҳнатга лаёқатли аъзоларини тумандаги тижорат банкларидан ажратилаётган кредитлар ҳисобига эчкичилик, паррандачилик, асаларичилик йўналишлари бўйича бандлигини таъминлаш белгилаб олинди.\nБрифинг якунида журналистлар ўзларини қизиқтирган саволларга жавоб олишди.


"Ўзбекистонда ислом молияси ва такофул" мавзусида анжуман бўлиб ўтмоқда | Azon.uz - Ахборот-таҳлилий портал\n"Ўзбекистонда ислом молияси ва такофул" мавзусида анжуман бўлиб ўтмоқда\n720 12:15 03.03.2021\nТошкентда айни пайтда "Ўзбекистонда ислом молияси ва такофул" мавзусида анжуман бўлиб ўтмоқда. Анжуманда Ислом молияси тамойилларига мувофиқ суғурта хизматлари - Такофулни тақдим этиш режалаштирилган.\nАнжуманда Тошкент шаҳар бош имом хатиби Нуриддин Холиқназаров сўзга чиқиб, Ўзбекистон мусулмонлари идораси мамлакатимизда ислом суғуртаси - такафулни жорий этиш бўйича ўз таклифларини берганини айтиб ўтди.\nАнжуманда қуйидаги мавзулар ёритилмоқда:\n- Ўзбекистонда ислом молияси ривожланишининг истиқболлари;\n- Инвестицияларни суғурталаш ва экспортни молиялаштириш;\n- Хусусий секторни ривожлантириш ва унинг Ўзбекистондаги лойиҳалари;\n- Жаҳон миқёсидаги такафул ва унинг Ўзбекистондаги истиқболлари;\n- Такафул - исломий суғурта.\nАнжуман якунлари ҳақида яна хабар берамиз.


Кўр-кўрона парвоз. Boeing 737 йўловчиларига нима хавф солмоқда? » Ўзбекистон янгиликлари – Zamin.uz\nКўр-кўрона парвоз. Boeing 737 йўловчиларига нима хавф солмоқда?\n7 ноябрь куни АҚШ фуқаро авиацияси федерал агентлиги B737 MAX самолётларидаги муҳим узатгичлар ишламай қолиши мумкинлиги ҳақида огоҳлантирувчи йўриқнома чиқарди.\nУнда муаммони қандай аниқлаш ва қандай чоралар кўриш лозимлиги айтилган. Агарда мазкур қурилма ишдан чиқса, самолёт “кўр бўлиб қолиши” ва осмонда йўналишни йўқотиши мумкин. Дунё бўйича юз элликдан ортиқ ана шундай хавфли самолёт парвоз қилади, аммо FAA уларнинг аниқ сони ҳақида маълумот бермаяпти.\nКичкина узатгичнинг катта муаммоси\nСамолёт тумшуғининг чап томонида, учувчи кабинаси остида узатгичлар жойлашган бўлади. Улардан бири байроқча ва флюгерга ўхшаб кетади. У ҳужум бурчаги сенсоридир (Angle Of Attack). Муаммо ана шу узатгичда аниқланган. Қурилма самолёт қанотининг қарши ҳаво оқимига нисбатан бурчак ҳолатини аниқлайди. Оддийроқ қилиб айтганда, самолёт тумшуғининг қандай ҳолатда турганлигини.\nАгарда узатгичда носозлик бўлса, самолёт аслида бир текисда учаётган бўлса ҳам унинг тумшуғи кўтарилиб ёки тушиб кетмоқда деб ўйлайди. Самолётни текис ҳолатга келтириш учун автопилот ишга тушади. Натижада самолёт аслида текис ҳолатда тургани сабабли лайнер кескин тарзда пастга шўнғийди ёки аксинча тик ҳолда кўтарилади. Ҳар икки ҳолат ҳам хавфли ҳисобланади. Пастга шўнғиса ерга урилиши, тепага кўтарилса двигателлар қуввати йўқолиб, пастга қулаши мумкин.\nҲужум бурчаги сенсори хавфи ҳақида 29 октябрда Lion Air самолёти ҳалокатга учраганидан сўнг гапирила бошланди. Индонезия компаниясининг Boeing 737 MAX 8 самолёти ҳавога кўтарилганидан 13 дақиқа ўтиб денгизга қулади. Самолётдан фойдаланила бошлаганига эндигина уч ой бўлганди. Унинг бортидаги 189 кишининг барчаси ҳалок бўлди.\nҲозирда катта эҳтимол билан ҳалокатга ўша узатгич сабаб бўлгани тахмин қилинмоқда.\nШўнғиш хавфи остида бўлган “Боинг”лар сони нечта?\nБутун дунё бўйича ушбу муаммога 246 та самолёт дуч келиши мумкинлиги ҳақидаги биринчи маълумотни Reuters эълон қилди.\nҲаво кемалари сертификация хизматининг назорат бошқаруви директори йўриқнома 737–8 ва 737–9 русумли Boeing самолётларига тегишли эканлигини айтган.\nҲар икки русумдаги самолётларнинг умумий номи Boeing 737-MAX бўлиб, улар икки йил илгари ишлаб чиқарилган. Уларнинг сони 246 та бўлиши мумкин эмас, чунки Boeing маълумотларига кўра, 2018 йилнинг июнига қадар жами 162та самолёт ишлаб чиқарилган.\nТеглар: Boeing 737 Самолёт узатгичда носозлик\nЯнгиликлар » Дунё » Кўр-кўрона парвоз. Boeing 737 йўловчиларига нима хавф солмоқда?\n07:17 Сиэтлда олиб қочилган самолёт кимсасиз оролга қулади\n09:52 Двигатели ишламай қолган самолёт йўловчилари йиғлаб, илтижо қилишди (видео)\n23:00 Калифорнияда самолёт маҳаллий аҳоли вакиллари яшайдиган уйга келиб урилди


Генерал Дўстумнинг 'тақдири' кун тартибида... - BBC News O'zbek\nГенерал Дўстумнинг 'тақдири' кун тартибида...\nФото муаллифлик ҳуқуқи Inoyatullah Babur Farahmand\nПойтахт Кобулдан олинган хабарларга кўра, Афғонистон ҳукумати ҳозир худди шу нарсани - мамлакат биринчи вице-президентининг ортга қайтиши-қайтмаслиги масаласини кўриб чиқмоқда.\nГенерал Абдулрашид Дўстум, қарийб бир йилдирки, Туркияда.\nBBCUZBEK.COM нинг YouTube каналида томоша қилинг\nРасман генерал Абдулрашид Дўстумнинг Анқарага тиббий текширув ва даволаниш учун жўнаб кетгани айтилган.\nАммо Афғонистон биринчи вице-президентининг Туркияга кутилмаган сафари унинг мамлакат президенти Муҳаммад Ашраф Ғанига қарши янграган устма-уст кескин танқидлари ва сиёсий мухолифининг жинсий тажовузга оид иддаолари манзарасида кузатилган.\nГенерал Абдулрашид Дўстумнинг танқидлари у Афғонистон шимолида сўнгги бор бошчилик қилган йирик ҳарбий амалиёт ортидан, 2016 йил охирларида янграган.\nҲарбий карвони кутилмаганда пистирмага дуч келаркан, янги бошлаган амалиётларидан икки ҳафта ҳам ўтмай, Афғонистон биринчи вице-президенти Фарёбдан Жузжон маркази - Шибирғондаги уйига қайтиб кетган.\nТолибларнинг пистирмаси натижасида генерал Дўстумнинг яраланганига оид хабарлар олинган, аммо унинг девони бу каби хабарларни кескин рад этиб чиққанди.\nБунинг ортидан, Шибирғонда экан, Дўстум Афғонистон президенти ва ижроий раисига қарши кескин танқидлар билан чиққан.\nИкковлонни "миллатчилик", президент Ғанини бунга қўшимча қудратпарастликда ҳам айблаган.\nАйни шу сабаблар туфайли ҳам, мамлакат хавфсизлик кучлари ўртасида ҳамоҳанглик йўқлигини айтиб, мавжуд ҳолатни ҳам жиддий танқид остига олган.\nАфғонистон биринчи вице-президенти тезда Лоя Жирга чақирилиши ва қудратни мамлакат конституциясига мувофиқ тақсимланишини талаб қилган.\nПрезидент Ғани ҳам узоқ куттириб ўтирмаган, бунга қарши кескин баёнот билан чиққан.\nГенерал Дўстумнинг танқидлари масъул идоралар томонидан текширилиши лозимлигини айтган.\nАммо бунинг ортидан ҳам, Афғонистон биринчи вице-президенти ўзи-да юқори мартабали аъзоси бўлган мамлакат раҳбариятига қарши танқидларини тўхтатмаган.\nБунга ўхшаш танқидлар афғон ҳукуматининг бошқа айрим юқори мартабали мулозимлари томонидан ҳам янграркан, мамлакатда сиёсий бўҳрон юз бериши ва коалицион ҳукумат парчаланишига оид жиддий хавотирлар пайдо бўлган.\nОрадан қисқа вақт ўтмай, Афғонистон биринчи вице-президентининг асли жузжонлик сиёсий мухолифи Аҳмад Ишчи генерал ва унинг тан қўриқчиларига қарши жинсий ва жисмоний зўравонликларга оид иддаолар билан чиққан.\nҲам Афғонистон биринчи вице-президенти ва ҳам унинг девони бу даъволарни кескин рад этишган, уларнинг "сиёсий важларга асослангани"ни айтишган.\nОрада президент Муҳаммад Ашраф Ғанининг идорасига қайтмаслик буйруғига бўйин эгмагани боис, Афғонистон биринчи вице-президентининг Кобулдаги уйи атрофига катта сондаги полиция кучлари ва ҳарбийлар сафарбар этилишгани ва Дўстумнинг "уй ҳибсида" эканига оид хабарлар олинган.\nВоқеаларнинг худди шу каби ривожи манзарасида Дўстумнинг Анқарага жўнаб кетганига оид хабарлар олинган.\nБу эса, таҳлилчилар орасида генералнинг Туркияга ўз ихтиёри билан муҳожиратга юз тутган бўлиши мумкинлигига оид талқинларга ҳам сабаб бўлмай қолмаган.\nГенералнинг ўнга яқин тан қўриқчисига нисбатан сиртдан жиноий иш очилган, уларнинг барчаси сиртдан саккиз йиллик қамоқ жазосига ҳукм қилинган.\nАммо партияси воизи ортидан, Туркия Ташқи ишлар вазирлиги ҳам генерал Абдулрашид Дўстумнинг Анқарага одатий тиббий текширувдан ўтиш ва дам олиш учун келганини айтиб чиққан.\nТуркия Ташқи ишлар вазирлиги Афғонистон биринчи вице-президентининг ўзи истаган пайтда бемалол ортга - Афғонистонга қайтиши мумкинлигини баён қилган.\nОрада генерал Абдулрашид Дўстум Анқарада яна Афғонистондаги иккита йирик сиёсий партия лидерлари билан бирга "Афғонистонни қутқариш коалицияси"га асос солишган.\nБунинг ортидан, ўтган йил июль ойида "коалицияни расман таништириш" мақсадида Туркиядан Афғонистонга қайтмоқчи бўлганида, у "тушган самолёт ортга қайтарилган"ига оид хабарлар олинган.\nАммо Дўстумнинг идораси бу самолётда Афғонистон биринчи вице-президентининг бўлмаганини айтиб, айни мазмундаги хабарларни кескин рад этишганди.\nГап-сўзлар ва хабарлар\nҚарийб бир йилдирки Туркияда қоларкан, генералнинг Афғонистонга қайтиш масаласи президент Ғанининг Ўзбекистон ва Туркия раҳбарияти билан музокаралари чоғида ҳам муҳокама этилганига оид гап-сўзлар ўртага чиққан.\nАммо Туркия Бош вазирининг бундан икки ҳафтача бурун Кобулга қилган сафари ва ниҳоят бу масалага бироз ойдинлик киритгандек бўлган.\nТуркиялик ҳамкасби билан бирга берган қўшма матбуот анжумани чоғида Афғонистон ижроий раиси доктор Абдулла Абдулла биринчи вице-президентнинг ортга қайтиши мавзусига тўхталган.\nТуркия Бош вазири Бинали Йилдирим ушбу масалани Афғонистон Президенти Муҳаммад Ашраф Ғани билан музокаралари чоғида муҳокама қилишини билдирган.\nАммо, Кобулдаги мухбиримиз Фазл Аҳмад Ёлғузнинг айтишича, бу музокаралар тафсилотлари ҳали-ҳануз матбуотга расман эълон қилинмаган.\nТуркия Бош вазирининг Кобулга ташрифи арафасида Афғонистон президентининг "ҳол-аҳволи"ни сўраб, Анқарага, генерал Дўстумга қўнғироқ қилганига оид хабарлар ҳам пайдо бўлган.\nМаҳаллий кузатувчилар ҳам бу телефон қўнғироғини Афғонистон биринчи вице-президентининг ортга қайтиши масаласида берилган "яшил чироқ" сифатида талқин этишган.\nБугун пойтахт Кобулда матбуот анжумани берган Афғонистон ижроий раисининг матбуот воизи Би-би-сининг саволига жавобан яна шу мавзуга тўхталиб ўтган.\nДоктор Мужиб Раҳимий Афғонистон ҳукумати аллақачон бу масала муҳокамасига киришганлигини маълум қилган.\nМатбуот воизи Афғонистон биринчи вице-президентининг йўқлиги ҳукуматнинг фаолиятига салбий таъсир қилганлигини ҳам қўшимча қилган.\nДўстумга яқин расмий манбалар эса, Би-би-си Ўзбек Хизмати билан суҳбатида ҳозирча айни мазмундаги хабарларни шарҳламасликларини билдиришди.\nОхирги ҳафталарда бўй кўрсатаётган бу каби янгиликлар борасида Афғонистон президент саройи ҳам жим.\nАммо, таъкидлаш жоиз, биринчи вице-президентнинг ортга қайтиши-қайтмаслиги билан боғлиқ воқеаларнинг сўнгги ривожи Афғонистон расман парламент ва президент сайловларига ҳозирлик ишларини бошлаб юборган бир манзарада кузатилмоқда.\nКуни-кеча генерал Дўстум Анқарада Афғонистон Ташқи ишлар вазири Салоҳиддин Раббоний билан учрашгани, аксарият Марказий Осиё давлатларига бевосита чегарадош мамлакат шимолидаги хавфсизлик билан боғлиқ вазиятдан ташқари, айнан сайловлар масаласини ҳам муҳокама этишганига оид хабарлар олинган.\nНавбатдаги Афғонистон президент сайловининг келаси йил - 2019 йилда бўлиб ўтиши режаланган.\nГенерал Дўстум Афғонистоннинг асосан ўзбеклар яшовчи ва Ўзбекистон билан ҳам бевосита чегарадош шимолидаги энг қудратли сиёсатчилардан бири саналади.\nОрада президентликка ўз номзодини ҳам қўйган, маълум муддат Афғонистон Қуролли кучларига бошчилик ҳам қилган.\nАфғонистон президентлигига номзод сиёсатчилар ҳамиша шимолий саккиз вилоятда зич яшовчи кўп миллионли Ўзбекларнинг овозини олишга уриниб келишган.\nГенерал Абдулрашид Дўстум Афғонистон тарихида вице-президент мақомини эгаллай олган биринчи ўзбек сиёсатчиси бўлади.


Генерал Дўстум Афғонистон тарихидаги биринчи ўзбек...\n17.05.2020 22:59 0 4054\nБугун, 17 май куни Афғонистон президенти Муҳаммад Ашраф Ғани ва унинг бош сиёсий рақиби, собиқ бош вазир доктор Абдуллоҳ Абдуллоҳ ўртасида сиёсий келишув имзоланди. Янги келишув Афғонистонда яна бир фуқаролар урушига етаклаши мумкинлиги айтилган бир неча ойлик сиёсий инқирозга якун ясаши кутилмоқда. Бу ҳақда ВВС хабар берди.\nБитимга мувофиқ, фақат Муҳаммад Ашраф Ғанининг якка ўзи президентлик мақомини сақлаб қолди. Доктор Абдуллоҳ Абдуллоҳ эса Афғонистон Олий миллий ярашув кенгаши раислиги билан кифояланадиган бўлди. Фақат сулҳ ва муроса масалаларида Афғонистонда президент Ғанидан кейин иккинчи қудратли шахсга айланди.\nБугун имзоланган янги келишувга мувофиқ генерал Абдулрашид Дўстум Афғонистон тарихидаги учинчи маршалга айланган. Бунга қўшимча, Афғонистон Олий давлат ва Миллий Хавфсизлик кенгашлари таркибига кириши ҳам маълум бўлган. Маршаллик Афғонистон Қуролли кучларида энг Олий ҳарбий унвон саналади.\nАфғонистон Ашраф Ғани генерал Абдулрашид Дўстум Абдулла Абдулла


Бугуннинг манзаралари 15 September 2017 11:14 396\nГул – табиатнинг беқиёс мўъжизаси. Унга қараб инсоннинг баҳри дили очилади, руҳиятини ажиб сокинлик чулғайди. Ҳаёт ҳам бамисоли гул: ифори ҳам бор, тикони ҳам. Тикони қанчалик мўл бўлмасин, гўзаллиги барибир эътиборни тортаверади. Шоирнинг “Гулни гул дерму киши гулнинг тикони бўлмаса...”, дея битган ўтли мисралари замирида шу мажоз ётса, ажабмас.\nO‘zLiDeP Самарқанд вилоят Кенгаши ҳамда Ориф Гулханий уй-музейи ташаббуси билан “Фидойинг бўлгаймиз сени, Ўзбекистон!” шиори остида “Самарқандни гулга буркайлик 1+10” гуллар фестивали бўлиб ўтди. Мазкур тадбир “Мустақиллигимизнинг 26 йиллигига 26 минг гул” акцияси доирасида ўтказилди. Унда депутатлар, партия фаоллари, ёшлар, қалам аҳли ҳамда кенг жамоатчилик вакиллари қатнашди.\nОқдарё туман маданият ва истироҳат боғида ташкил этилган мазкур тадбирда ҳудуддаги мактабгача таълим муассасалари, умумтаълим мактаблари, касб-ҳунар коллежлари, Ёшлар иттифоқи туман бўлими вакиллари, ҳаваскор гулчилар ўзлари парваришлаётган гуллар тақдимоти билан иштирок этди.\nБоғ ичидаги саҳна яқинидаги жилоланаётган фаввора атрофида жойлаштирилган турли-туман хона гуллари, манзарали ўсимликлар, гулдасталар, мактаб ўқувчилари томонидан чизилган расмлар, безаклар кўргазмалари ажиб манзара касб этди.\n– Бобокалонимиз Ориф Гулханий гулларни, нафосатни севган. Бугунги тадбирдан мақсад ҳам ёшларни гўзалликка ошно этиш. O‘zLiDeP билан биргаликда бу тадбирни Самарқандда бошладик, истагимиз энди уни мамлакатимиз бўйлаб кенг ёйиш. Токи, бу эзгу мақсад ҳар бир кўчага, ҳар бир хонадонга кириб борсин. Тадбирга Ориф Гулханий яшаган ҳовлида парваришланаётган 26 000 та хонаки ва боғ гуллари, ўсимлик уруғларини иштирокчиларга улашиш учун олиб келдик. Тадбирни бежизга “Самарқандни гулга буркайлик 1+10” деб номламадик. Агар гулсевар битта гулни йил давомида ўнта тувакда кўпайтириб, ўн нафар кишига улашса, мақсадимизга эришган бўламиз.\nМазкур акция ўн йилдан бери Самарқанд шаҳрида “Ҳар бир ўқувчи ўз гулига эга бўлсин” шиори остида ўтказиб келинар эди. Бу йил қамровини кенгайтириш мақсадида туманларда ҳам ўтказишга қарор қилинди.\nФестиваль доирасида тувакларда парваришланган гуллардан кўргазмали воситалар ясаш, бино ва хиёбонларни безатиш, гулдаста тайёрлаш каби йўналишлар бўйича танлов ғолиблари аниқланди. Ғолиблар O‘zLiDeP вилоят Кенгашининг эсдалик совғалари билан тақдирланди.


Кичик Каддафининг рафиқаси эри қатл қилинмаслигини сўрамоқда\n12:24 / 29.07.2015\nЛивиянинг собиқ раҳбари Муаммар Каддафининг ўғли Сайфулислом ўлим жазосига ҳукм қилинганидан сўнг унинг рафиқаси Надежда Боднар ушбу ҳукм фақат қоғозда қолишидан умид қилмоқда.\n“У Африкада, мен эса Украинада эканлигим боис мен ҳаммасини бошқалар каби ОАВ орқали билмоқдаман. Умид қиламанки, эълон қилинган ушбу ҳукм фақат қоғозда қолади, унинг де-факто ижро этилишини истамас эдим. Улар инсонийликка қарши бормайди ва эримни ўлдирмайди деган умиддаман”, – деди Боднар хоним Латвиянинг Baltkom радиостанциясига берган интервьюсида.\nШунингдек, у Сайфулислом Каддафи билан охирги марта бир неча йил муқаддам Украинада кўришганини айтиб ўтди:\n“Охирги марта мен уни Украинада бир неча йил муқаддам кўрган эдим. 2010 йили Одессада. Шундан сўнг ҳаммаси бошланди, бизнинг ўзимизда ҳам ихтилоф бошланди, биз бир неча маротаба телефон орқали суҳбатлашдик, кейин эса у ғойиб бўлди, ва шундан сўнг мен уни қидиришга ҳаракат қилмадим, чунки бу мен ва менинг фарзандларим учун хавфсиз бўлмас эди”.\nБоднарнинг фикрича, Сайфулислом ўз сиёсий фаолияти давомида Ливияни дунёвий давлатга айлантиришга ҳаракат қилган.


Тошкент шаҳрининг 2200 йиллиги - Ўзбекистон Республикаси Марказий банки\nТошкент шаҳрининг 2200 йиллиги\nЯнгиланган сана: 22 Июл 2019, 12:21\nМазкур кумуш танга 2009 йилда Тошкент шаҳрининг 2200 йиллигига бағишлаб зарб этилган.\nТанганинг олд томонида Бахтиёр она ҳайкали тасвирланган. Тасвирнинг юқори қисмида ярим айлана шаклида "TOSHKENT SHAHRINING" ва тасвирнинг пастки қисмида "2200 YILLIGI" ёзувлари мавжуд.\nТанганинг орқа томонида Ўзбекистон Республикаси герби тасвирланган бўлиб, унинг юқори қисмида ярим айлана шаклида "OʻZBEKISTON RESPUBLIKASI" ёзуви бор. Герб тасвирининг тагида танга қийматини кўрсатувчи "1000" рақами, пастда эса валюта номи "SOʻM" мавжуд. Ушбу ёзувнинг чап томонида металл ва асиллик даражасини билдирувчи "Аg 999,9" ҳамда металлнинг оғирлигини билдирувчи "31,1 gr." кўрсатилган. Ўнг томонда эса танга чиқарилган йил - "2009 yil" жойлашган. Танганинг орқа томони ташқи айланаси бўйлаб мунчоқ шаклидаги нақш туширилган.\nОхирги янгиланиш: 12.05.2021, 00:09 (GMT+5)\nҲозир сайтда: рўйҳатдан ўтганлар - 0, меҳмонлар - 28


Дўконга чиққанда коронавирусни юқтириб олмаслик учун қандай йўл тутиш керак? - Zamin.uz\n21:15 / 29.09.2020\nКарантин даврида ижтимоий масофани сақлаш инсон ҳаёти хавфсизлигининг энг яхши чораларидан бирилиги маълум. Шунингдек, ниқоб, қўлни дезинфекциялаш каби бир қатор гигиена қоидаларига амал қилиш ҳам шунинг сирасига киради. Лекин кунига юзлаб одамлар жамланадиган ҳамда расталарда турган маҳсулотларга қўл билан тегиб кўрилган савдо масканларида одамлар ўзини қандай ҳимоя қилиши керак? Айнан харид орқали вирус юқтириб олиш даражаси юқорими? Пандемия даврида мутахассислар харид хавфсизлиги билан боғлиқ вазият ҳақида маълумот берди.\nДўкон расталаридаги маҳсулотларни иложи борича камроқ ушлаш керак.\nАлбатта, савдо марказларига ташриф буюрган минглаб харидорлар деярли барча маҳсулотларга қўл билан тегинади. Шунинг учун маҳсулотлар қадоғида турли хил бактериялар ва инфекциялар тўпланиб туради. Бундай хавфдан ҳимояланиш учун расталарда тахлаб қўйилган керакли маҳсулотнинг энг орқа қатордагисини харид қилиш керак, бу хавфни бироз бўлса-да, камайтиради. Шунингдек, албатта, уйда уларни ювиб ишлатиш тавсия этилади.\nСавдо шохобчасидаги арава тутқичларини дезинфекция қилиш керак.\nХарид чоғида энг кўп фойдаланиладиган восита – аравача тутқичини дезинфекция қилишни ёдда сақлаш зарур. Шунингдек, қолқоп тақиш ҳам яхши самара беради. Ҳисоблашиш вақтида иложи борича қоғоз пулларни ишлатмаслик зарур, чунки улар энг кўп микроб манбайи сифатида хизмат қилади.\nШахсий сумка ёки халталардан фойдаланиш яхшироқ.\nДўконларда маҳсулотлар солиб бериладиган пакетлардан кўра, уйдан келтирилган махсус сумка ёки халталардан фойдаланиш тавсия этилади. Кейинчалик уларни қайта ювиб, зарарсизлантириш мумкин.\nМева ва сабзавотларни ювиш керак.\nОдатда харид қилинган мева ва сабзавотлар қадоғи билан музлаткичга қўйилади ва фақатгина истеъмол қилишдан аввал ювилади. Энди вазият бироз бошқача, маҳсулотлар уйга келтирилган заҳоти ювиб, тозалаб сўнгра музлаткичга қўйиш тавсия этилади. Шу орқали вируснинг бошқа жисмларга юқиш эҳтимоли камайтирилади.\nРесторан ва кафеларда овқатланиш мумкинми?\nАгар жамоат йиғиладиган ресторан ва кафеларда овқатланишни истайдиганлар бўлса, у ҳолда карантин қоидаларини текшириб кўриш зарур. Ижтимоий масофа, ниқоб, гигиена қоидалари каби. Талаблар ўз ўрнида бажарилса, албатта, севимли масканда овқатланиш мумкин. Шунингдек, хавфсизлик чоралари истеъмолчилар томонидан ҳам тўлиқлигича амалга оширилиши керак. Аммо тунги клублар, концерт ва театр томошалари айни дамда бундан мустасно.\nОвқат тайёрлашда нималарга аҳамият бериш керак?\nОвқат тайёрланиш жараёнидан аввал қўл ювишни канда қилмаслик керак. Шунингдек, жараён давомида ҳам тез-тез қўлни ювиш тавсия этилади. Айниқса, ишлатиладиган маҳсулотлар ва уларнинг қадоқларига эҳтиёт бўлиш жуда муҳим. Маҳсулотлар солинган пакетларни иложи борича ташлаб юбориш ёки ювиб ишлатиш керак. “Замин” янгиликларини “Telegram”да кузатиб боринг\nЭпидемиолог “Covid-19”нинг иккинчи тўлқинидан қандай ҳимояланиш бўйича ўз тавсияларини берди\n25-08-2020, 23:30, Жамият\n18-04-2020, 07:39, Жамият\n17-03-2020, 19:39, Жамият


Fалабага “Насаф” МК фаоллари ҳам катта ҳисса қўшишди - Спорт UZ - Скачать музыку бесплатно новинки музыки 2016-2017\nFалабага “Насаф” МК фаоллари ҳам катта ҳисса қўшишди\nХабарингиз бор, кеча Олий лига 2-туридан жой олган “Олмалиқ” – “Насаф” учрашуви бўлиб ўтди. Учрашувда “Насаф” жамоаси биринчи бўлиб ўз дарвозасидан гол олиб чиққан бўлсада, ўйин якуни бўйича иродали ғалабани қўлга киритишди. “Насаф” жамоаси ўз тарихида шу пайтгача Олмалиқда “Олмалиқ” жамоаси дарвозасига ҳеч қачон учта гол киритишга муваффақ бўлмаган. Олмалиқда “Олмалиқ” жамоасини илк марта мағлуб этган Рўзиқул Бердиев қўл остидаги жамоа бу сафар “Олмалиқ” дарвозасига марта учта гол киритишди. Бу жамоанинг ҳимоясини ёриб ўтишнинг ўзи бир машаққат. Ана шу ғалабада “Насаф” ПФК мухлислар клуби фаолларининг ҳам катта ҳиссалари бор. Чунки улар Қаршидан Олмалиқ шаҳрига узоқ йўл босиб боришди. Учрашув бошидан ёмғир ёға бошлади ва бу ўйин сўнггигача давом этди. Уларнинг фаоллигига ёмғир ҳам ҳалақит қила олмади, қолаверса биринчи бўлимда майдон эгалари ҳисобда олдинга ўтиб олган пайтдан кейин ҳам улар ўз севикликларини қўллаб-қувватлашда тинчишмади. Стадион ўзра энг кўп ва баралла янграган қўллаб-қувватлаш ҳам уларники бўлди. Учрашув тамом бўлгач, майдонда ҳаракат қилган “Насаф” футболчилари ҳам ўз мухлислари олдига боришиб, миннатдорчиликларини изҳор қилишди ва ҳурмат бажо келтиришди. - деб хабар бермоқда Stadion.uz нашри.


Тошкент 0 °C\n7 Окт 2019 2141\nЎзбекистон Республикаси Вазирлар Маҳкамасининг “Умумий ўрта таълим муассасаларининг ўрнак кўрсатган ходимларини моддий рағбатлантириш тартибини такомиллаштириш тўғрисида”ги қарори қабул қилинди. Бу ҳақда Халқ таълими вазирлиги матбуот хизмати хабар қилади.\nҚарор билан бирга умумий ўрта таълим муассасаларининг ўрнак кўрсатган ходимларини рағбатлантиришнинг директор жамғармасини ташкил этиш ва унинг маблағларидан фойдаланиш тартиби тўғрисидаги низом тасдиқланди. Низомга кўра жамғарма умумий ўрта таълимнинг давлат таълим стандартларига мувофиқ ўқувчиларга таълим берадиган барча тур ва номдаги умумий ўрта таълим мактаблари ҳамда мактаб-интернатларида ташкил этилади.\nЖамғарма умумтаълим муассасасида ўқув-тарбия жараёнининг самарадорлиги ва сифатини оширишни рағбатлантириш, педагог, психолог\nва кутубхона ходимларига ойлик устама белгилаш, умумтаълим муассасалари ходимларини мукофотлаш ва уларга моддий ёрдам бериш, педагог ходимларнинг касб маҳорати ва малакасини оширишини рағбатлантиришни кучайтириш мақсадида ташкил этилади.\nЖамғарманинг вазифалари қуйидагилардан иборат:\nумумтаълим муассасаларининг ўрнак кўрсатган педагог, психолог\nва кутубхона ходимларининг (улар умумий сонининг кўпи билан 50 фоизи) базавий тариф ставкасига ҳар ойлик устама белгилаш йўли билан уларни моддий рағбатлантириш;\nумумтаълим муассасалари ходимларини мукофотлаш ва уларга моддий ёрдам бериш;\nтежалган маблағлар мавжуд бўлган тақдирда, ушбу маблағлар ҳисобидан ходимларнинг вақтинча меҳнатга лаёқатсизлиги бўйича тўланмаган нафақаларни молиялаштириш.\nЎзбекистон Республикаси Давлат бюджетида белгиланган тартибда назарда тутиладиган бюджет маблағлари Жамғарма маблағларини шакллантириш манбалари ҳисобланади. Жамғарма умумтаълим муассасаси меҳнатга ҳақ тўлаш фондининг 15 фоизи миқдорида ташкил этилади.\nПедагог, психолог ва кутубхона ходимларининг базавий тариф ставкасига ҳар ойлик устама белгилаш, умумтаълим муассасалари ходимларини мукофотлаш\nва уларга моддий ёрдам бериш умумтаълим муассасаларида ташкил этиладиган устамалар белгилаш, моддий рағбатлантириш ва моддий ёрдам бериш бўйича ишчи гуруҳлар томонидан амалга оширилади.\nПедагог, психолог ва кутубхона ходимларининг базавий тариф ставкаларига ҳар ойлик устамалар тарбиявий жараённинг амалга оширилиш сифати\nва самарадорлигига, синфдан ташқари ишларга ҳамда ўқувчиларни инсонпарварлик ва меҳр-оқибат руҳида тарбиялашга, тегишли синфлар ва ўқув фанлари учун тасдиқланган умумий ўрта таълимнинг давлат таълим стандартларида назарда тутилган билимлар ва кўникмалар тўлиқ ҳажмининг ўқувчилар томонидан ўзлаштириб олиниши даражасига ва ўқув жараёнига қўшилган аниқ ҳисса, ўқитишнинг юқори самарадорлиги ва сифати учун 40 фоизгача миқдорда белгиланади.\nПедагог ходимларнинг фаолиятини баҳолаш мезонлари асосида тўплаган умумий баллари бўйича уларга қуйидаги миқдорларда устама ҳақ белгиланади:\n65-70 балл тўпласа - 10 фоиз;\n71-75-балл тўпласа- 15 фоиз;\n76-80 балл тўпласа - 20 фоиз;\n81-85 балл тўпласа - 25 фоиз;\n86-90 балл тўпласа - 30 фоиз;\n91-95 балл тўпласа - 35 фоиз;\n96-100 балл тўпласа - 40 фоиз.\nУмумтаълим муассасалари педагог ходимларининг базавий тариф ставкаларига жамғарма ҳисобидан ҳар ойлик устамалар янги ўқув йили учун ўтган ўқув йили якунлари бўйича белгиланади.\nКутубхона ходимларининг фаолиятини баҳолаш мезонлари асосида тўпланган умумий баллари бўйича уларга қуйидаги миқдорларда устама ҳақ белгиланади:\n65-75 балл тўпласа - 10 фоиз;\n76-85-балл тўпласа- 15 фоиз;\n86-100 балл тўпласа - 20 фоиз.\nУмумтаълим муассасалари кутубхона ходимларининг базавий тариф ставкаларига жамғарма ҳисобидан ҳар ойлик устамалар янги ўқув йили учун ўтган ўқув йили якунлари бўйича белгиланади.\nПсихолог ходимларининг фаолиятини баҳолаш мезонлари асосида тўпланган умумий баллари бўйича уларга қуйидаги миқдорларда устама ҳақ белгиланади:\nУмумтаълим муассасалари психолог ходимларининг базавий тариф ставкаларига жамғарма ҳисобидан ҳар ойлик устамалар янги ўқув йили учун ўтган ўқув йили якунлари бўйича белгиланади.\nШу билан бирга, халқ таълими тизимида биринчи марта мазкур хужжат билан ўқитувчилар учун ҳар ойлик 100 фоизлик устамалар жорий этилмоқда. Ушбу устама ҳақ олиш ҳуқуқини кўлга киритган педагог ходимлар (устама олиш даврида) шартли равишда “Аъло даражали” педагоглар деб юритилади.\nУмумтаълим муассасаси раҳбарига Жамғарма маблағлари ҳисобидан моддий рағбатлантириш юқори турувчи ташкилот тавсия асосида берилиши мумкин.


ФИНАЛДА ҚАШҚАДАРЁ ШАРАФИНИ КИМ ҲИМОЯ ҚИЛАДИ?\nИқтисодиёт 07.06.2019 140\nТадбиркор ишига холис баҳони қандай бериш мумкин? Албатта, муайян давр мобайнида ўз фаолиятида инновациялар, илм-фаннинг илғор ютуқларини қай даражада қўллай олгани, истеъмол бозорида нақадар мустаҳкам ўрин эгаллаганига қараб. Бизнесини доим шу ёндашув асосида ташкил этувчи ишбилармондан бирор ташаббус, янгилик кутса бўлади. Ташаббускорлар эса ҳеч қачон эътибордан четда қолмайди, муносиб рағбат топади, намуна қилиб кўрсатилади.\nБугун Қарши шаҳрида Президент соврини учун ўтказиладиган "Ташаббус-2019" кўрик-танлови вилоят босқичидан ҳам ана шу мақсад кўзланган. Ўтган фурсатда ўз соҳасида аъло натижаларни қўлга киритган хусусий сектор вакиллари, албатта, қўллаб-қувватланиши даркор. Ғолиблик учун даъвогарлар эса 5 та асосий йўналишда баҳс олиб боради.\nУшбу нуфузли тадбирда вилоятимизнинг барча ҳудудларидан келган 70 дан ортиқ тадбиркор, ҳунарманд, фермер ўзи ишлаб чиқараётган маҳсулот, кўрсатаётган хизматлар кўргазмаси билан иштирок этади. Қатнашчилар тегишли мезонлар асосида ҳакамлар ҳайъати томонидан баҳолаб борилади. Ишлаб чиқариш жараёнида юқори маҳсулдорлик қайд этгани, ўзига хослиги билан яққол ажралиб тургани ишбилармонлар учун юқори ўринларни кафолатловчи асосий омил бўлиб хизмат қилиши лозим. Фақат бу жараёнда холислик ва шаффофлик таъминланса бўлгани.\nТаъкидлаш жоиз, кўрик-танлов иштирокчилари орасидан "Саноат соҳасида йилнинг энг яхши тадбиркори", "Хизмат кўрсатиш соҳасида йилнинг энг яхши тадбиркори", "Йилнинг энг яхши ёш тадбиркори", "Йилнинг энг яхши фермери", "Йилнинг энг яхши ҳунарманди" сингари асосий йўналишлар бўйича ғолиблар сараланади. Улар танловнинг ҳал қилувчи босқичида вилоятимиз шарафини ҳимоя қилиш имкониятига эга бўлади.


БИШКЕК – Ўтган йили Бишкек электростанциясини модернизация қилиш билан боғлиқ коррупция ишида айбланиб, ҳибсга олинган Қирғизистон собиқ бош вазири Сапар Исаковга нисбатан янги айбловлар эълон қилиниши мумкин. Бу ҳақда жума (11 январь) куни Озод Европа/Озодлик радиоси Қирғизистон давлат хавфсизлик қўмитасининг (ГНКБ) пайшанба (10 январь) кунги хабарига таяниб маълум қилган.\nЯнги айбловлар Бишкекдаги Қирғизистон давлат тарих музейини реконструкция қилиш чоғида қайд этилган йирик молиявий йўқотишлар билан боғлиқ, деб хабар берган Озод Европа/Озодлик радиоси жума (11 январь) куни.\nГНКБга кўра, Исаков ушбу лойиҳага 2016 йилда аралашган, ўшанда туркиялик пудратчи компания Қирғизистон ҳукумати билан шартномани бекор қилиши натижасида лойиҳа қўшимча харажатларни келтириб чиқарган эди.\nМаълумотларга кўра, электростанция билан боғлиқ 2013 йилги воқеада Исаков лойиҳани Хитой компанияси ютиб чиқиши учун ҳаракат қилган. Ўша вақтларда у собиқ президент Алмазбек Атамбаев маъмуриятида раҳбар ўринбосари лавозимида ишлаган. Оқибатда Хитой фирмаси тендерни ютиб чиққан эди.\nҚирғизистон хавфсизлик хизмати собиқ бош вазирни коррупцияда айблаб ҳибсга олди


Бухоро вилоят транспорт бошқармаси Матбуот хизмати. | Bukhara\nБухоро вилоят транспорт бошқармаси Матбуот хизмати.\nТранспорт воситаларини мажбурий техник кўрикдан ўтказиш бўйича янги Тартиб белгиланди.\nЎзбекистолн Республикаси Вазирлар Маҳкамасининг 2021 йил 09 мартдаги “Транспорт воситаларини мажбурий техник кўрикдан ўтказиш тартибини такомиллаштиришга доир қўшимча чора-тадбирлар тўғрисида”ги 125-сонли қарори қабул қилинди.\nҚарор билан транспорт воситаларини мажбурий техник кўрикдан ўтказишнинг янги тартиби белгиланди.\nУнга кўра, транспорт воситаларини Давлат йўл ҳаракати хавфсизлиги хизмати бўлинмаларида мажбурий техник кўрикдан ўтказишда ҳаракатланувчи мобиль техник назорат линияларидан фойдаланиш тартиби жорий этилади.\n2021 йил 1 сентябрдан жисмоний шахсларга тегишли M1 (https://t.me/huquqiyaxborot/6814) тоифадаги автотранспортларни тадбиркорлар – юридик шахслар томонидан мажбурий техник кўрикдан ўтказишда ҳаракатланувчи мобиль техник назорат линияларидан фойдаланилади.\nШунингдек, Қарор билан Транспорт воситаларини мажбурий техник кўрикдан ўтказиш тартиби тўғрисидаги низом тасдиқланди.\n-тижорат асосида йўловчилар ташувчи енгил автомобиллар, автобуслар, троллейбуслар, трамвайлар ва ўриндиқлар сони 8 та ва ундан ортиқ бўлган (ҳайдовчининг ўрнидан ташқари), одамларни мунтазам ташиш учун жиҳозланган юк автомобиллари, йирик габаритли, оғир вазнли ва хавфли юкларни ташиш учун махсус транспортлар ва уларнинг тиркамалари – бир йилда икки марта;\n- ишлаб чиқарилганига 6 йилдан кўп бўлмаган транспортлар – икки йилда бир марта;\n- ишлаб чиқарилганига 6 йилдан ортиқ бўлган, шунингдек ишлаб чиқарилган вақти аниқ бўлмаган транспортлар – бир йилда бир марта;\n- тиркамалар техник кўрикка транспорт воситаси – шатакчи учун белгиланган муддатларда;\n- навбатдаги техник кўрикдан ўтказишнинг илгари ўрнатилган муддатларидан қатъи назар, уларни ДЙҲХХ органларида рўйхатдан ўтказиш (қайта рўйхатдан ўтказиш) вақтида.\nЯнги транспортлар ДЙҲХХ органларида рўйхатдан ўтказишда техник кўрикдан ўтказилмаслиги белгиланди.


Депутатлар қўшработлик тадбиркорларнинг муаммоларини ҳал қилди | O'zLiDeP\nДепутатлар қўшработлик тадбиркорларнинг муаммоларини ҳал қилди\nХалқ депутатлари Қўшработ туман Кенгашидаги O'zLiDeP депутатлик гуруҳи аъзолари ва ҳамкор ташкилотлар иштирокида "Депутатлар ва тадбиркорлар мулоқоти" форуми ўтказилди.\nДаставвал тадбир иштирокчилари партиянинг сайловолди дастури лойиҳасини кўриб чиқишди ва ўзларининг фикр-мулоҳозаларини билдирди.\nШунингдек, мулоқот давомида ҳудуд тадбиркорлари ва фуқароларининг 10 га яқин мурожаатлари ўрганилиб, айримлари шу ернинг ўзида ҳал этилди. Хусусан, Ганиева Хосият тикув машинаси харид қилиш учун тижорат банкларидан 30 миллион кредит сўраган. Солиева Гавхар ҳунармандчилик билан шуғулланиб келади. Лекин фаолият юритиш учун жой йўқ. Бу борада кўп бора мутасадди раҳбарларга мурожаат қилган бўлсада ҳали-ҳануз ечим топилмаган.\nҲунармадлар уюшмаси томонидан Хосият Ганиевага ўз корхонасидан 10 дона тикув машинаси ва жой ажратиб берадиган бўлди, Гавхар Солиевага ҳунармадлар уюшмасидан жой ажратилиб шу жойнинг ўзида иш бошлайдиган бўлди.\nТадбир давомида кичик бизнес вакиллари, оилавий тадбиркорлар, ўз тадбиркорлигини бошламоқчи бўлган ёшлар ва аёллар ўз муаммолари билан тўғридан тўғри депутатларга, ҳамкор ташкилот вакилларига мурожаат қилиш имконига эга бўлди. Мазкур мурожаатларнинг маълум қисми жойида ечим топилган бўлса, қолган мурожаатлар назоратга олинди. Баъзи муаммоли масалалар юзасидан тегишли мутасадди ташкилотларга депутатлик сўровлари чиқариладиган бўлди.


Дунё халқлари қалбидан жой олган машҳур куй ва рақс ойлиги бошланди - oqbura\nБир ой давомида Андижонда ҳамманинг иш куни «Андижон полкаси» рақси билан бошланади.\nБундай қарор қабул қилингани ҳақида ҳар душанба куни бўладиган Андижон вилояти ҳокимининг селектор йиғинида айтилган. Бундан мақсад – дунё халқлари қалбидан жой олиб улгурган машҳур куй ва рақсни янада оммалаштиришдан иборат.\n«Ҳокимимиз Абдураҳмонов Шуҳратбек Қўшақбаевичнинг ташаббуси ва таклифи билан бугундан бошлаб бизнинг Андижон вилоят театри жамоаси ҳам иш кунимизни шу қувноқ куй ва рақс билан бошладик. Айниқса, Ўшдан меҳмонлар ташриф буюрган эдилар, улар ҳам рақсга қўшилиб, байрамона руҳ билан кутиб олинди, – дейди Андижондаги Заҳириддин Муҳаммад Бобур номидаги вилоят мусиқали драма театри директори Зарифахон Ҳайдарова.\nГап Ўш ўзбек академик мусиқали драма театри жамоасининг Андижонга қилган ижодий сафарлари ҳақида бормоқда. Ўшлик санъаткорлар бу ерда ўзларининг яқинда саҳнага олиб чиқилган ичакузди комедияси “Соқов келин” спектаклини намойиш қилиш учун келганлар. Спектаклни фақат бир кун, икки сеанс намойиш қилиш режалаштирилган.\nЎзини Ойистахон Маҳмудова деб таништирган актриса, санъат ва маданият фидойисининг сўзига қараганда, “Андижон полкаси”га эътиборнинг кучайиши ушбу машҳур куйнинг бастакори Ориф Гармон ижодига юз йил тўлганлиги билан боғлиқ.\nАйтиб ўтиш керакки, Хоразм лазгиси каби машҳур бўлган мусиқа ва рақс муаллифи тўғрисида турли баҳслар мавжуд. Биринчи маълумотга кўра, “Андижон полкасини” ўшлик устоз бастакор Зиёвуддин Шокиров яратган бўлса, куйнинг яратилиш тарихининг иккинчи версиясига биноан унинг муаллифлиги Ориф Гармонга бориб тақалади.\nРақси эса фақат бир балетмейстр, Қирғизистон Халқ артисти Розия Мўминовага тегишли эканлиги айтилади. Ким яратган бўлса ҳам, бу қувноқ куй ва ажойиб рақс ўн йиллар давомида ҳамманинг кайфиятини бирдек кўтариб, турли тўй-тантаналарда тинимсиз янграб келади. Уни нафақат Ўрта осиё, балки дунёнинг турли давлатларида жуда яхши билишади.\nЮз йил олдин водийликлар орасида чегара бўлмаган. Ўш ва Андижон эса Фарғона водийсининг энг муҳим, санъатсевар аҳоли яшаган қардош шаҳарларидан экани маълум. Санъат ва санъаткор учун чегара йўқ, улар ўз мухлисларини хурсанд қилаверадилар. Шу ўринда Андижонга гастроль сафари билан ташриф буюрган ўшлик санъаткорларнинг ҳам ижодий дастурни бошлаш олдидан бир қулоч ёзиб рақсга тушганлари рамзий маънога эга.\nЎш ўзбек театрининг бадиий раҳбари Равшанбек Турсуновга кўра, бу куй ва рақс билан бошланган иш киши руҳиятига ижобий таъсир кўрсатади ва кечгача кўтаринки кайфият тарк этмайди одамни.\n“Андижон вилояти ҳокими яхши ташаббус кўрсатибди. Мактаб, боғчадан тортиб, кафе-ресторанлар, барча ишхоналар эрталабки бадантарбия ўрнида қасиратиб, «Андижон полкаси»га тушиб олишса, бунинг нимаси ёмон? Санъатга ошуфта қалб эгаси ёмонликни билмайди”, дейди Турсунов.


08:00 / 14 январь 576 pdf Ўқиш режими + -\nХаннос ибн Саҳим айтади: «Зиёд ибн Жарир билан ахлат ёнидан ўтиб кетаётган эдик. Сўзим орасида: «Йўқ, омонат билан қасам», деб юбордим. Шунда Зиёд йиғлади. Мен жуда катта хато қилиб қўйдим, деб ўйлаб, «Нотўғри гапириб юбордимми?» деб сўрадим. У: «Ҳа, Умар ибн Хаттоб розияллоҳу анҳу омонат билан қасам ичишдан жуда қаттиқ қайтарар эдилар», деди. («Жомиъус-саҳиҳ» да Набий соллаллоҳу алайҳи васалламнинг шундай қасам ичишдан қайтарганлари ҳақида ривоятлар бор).\n09:22 / 13 январь 676\n16:30 / 13 январь 3080\n3967 16:50 / 10.01.2019\n3861 12:10 / 24.04.2019\nАллоҳнинг борлигига далил\nБир киши Жаъфар асСодиқ розияллоҳу анҳуга .Аллоҳнинг борлигига қандай далил бор Фақат менга олам, ундаги дунё матоҳи ва дуру гавҳарлардан далил келтирма, деди. давоми...\n598 07:10 / 31.07.2019\n1644 18:06 / 20.11.2018\n110 18:00 / 21 октябрь\n45062 11:58 / 10.10.2018\n57410 11:56 / 10.10.2018\n10137 15:03 / 10 март


Украина Вазирлар Маҳкамасида Ўзбекистон билан авиаалоқани тиклаш вазифаси қўйилди\n20:03 / 13.07.2015\nУкраина бош вазири ўринбосари Валерий Вошевский Украина инфратузилма вазирлиги, Ташқи ишлар вазирлиги ва Давлат авиация хизматига Ўзбекистон билан авиаалоқани тиклаш вазифасини юклади. Бу қарор Украина Вазирлар Маҳкамасида ўтказилган тезкор йиғилиш якунларига кўра қабул қилинди.\nАввалроқ Украина авиация вазирлиги таркибидаги авиакомпаниялар ва “Ўзбекистон ҳаво йўллари” МАК томонидан икки давлат ўртасида ҳафтада 1 та рейс амалга оширилаётган эди. Бироқ Украина Давлат авиация хизмати “Ўзбекистон ҳаво йўллари”га Украинага парвозлар амалга ошириш учун рухсатни бекор қилди. Ўзбекистон бунга жавобан Украина авиакомпанияларининг Ўзбекистонга парвозларини бекор қилди.\nУкраина инфратузилма вазири ўринбосари Владимир Шульмейстернинг айтишича, муаммо икки давлат авиаташувчилари ўзаро ҳал қилишлари керак бўлган тижорий масалалардан иборат. Авиаалоқани йўлга қўйиш мақсадида бу ҳафтада Украинанинг масъул вакиллари Ўзбекистоннинг Украинадаги элчиси Алишер Абдуалиев билан учрашув ўтказадилар.\nХабар берилишича, ҳозирда Ўзбекистонда 110 мингга яқин украин миллатига мансуб фуқаролар яшайди, Украинада эса 25 мингга яқин ўзбекистонлик ишлайди. Бундан ташқари, Украина Ўзбекистоннинг 8-рақамли йирик ташқи савдо ҳамкори ҳисобланади, унинг улушига Ўзбекистоннинг бутун савдо айланмасининг 6 фоизи тўғри келади.


May 24, 2018, 2:10 p.m. 6727\nЎзгаришлар қишдаёқ бошланганди - клубда дунёнинг энг зўр скаутларидан бири Свен Мислинтат пайдо бўлди. Ушбу германиялик мутахассис билан бирга клубга «Барселона»нинг собиқ спорт директори Рауль Санллехи ҳам келганди. Буларнинг барчаси ижрочи директор Иван Газидис ва бош мураббий Арсен Венгернинг ваколатларини қисқартиришга қаратилганди.\n22 йил давомида жамоани бошқариб келган Арсен Венгер ўйинлардан ташқари, барча харажатларга, футболчилар сотиб олиш ва сотишга масъул эди. Бу йўл «Арсенал» янги стадион қурилишидан кейин пайдо бўлган қарзлардан қутилишни таъминлади, аммо жамоа спорт нуқтаи назаридан улкан ютуқларни қўлга киритмади. Қишдаги ўзгаришлардан кейин Мислинтат ва музокара олиб бориш билан шуғулланувчи Дик Лоу - трансферлар учун масъул бўлди, Газидис - қоғозбозлик ишларига, Санллехи эса спорт истиқболларига.\nВенгер шу йил апрелида ўз даври ўтганини англаб етиб, кетишини эълон қилиши билан унинг ўрнини ким эгаллаши бўйича тахминлар билдирила бошлади. Унинг ўрнини эгаллаши мумкин бўлганлар қаторида Луис Энрике, Томас Тухель, Карло Анчелотти, Юлиан Нагельсман, Леонарду Жардим, Патрик Виера, Микель Артета, Массимилиано Аллегри номлари саналди. Ҳеч ким бўлажак мураббий ким бўлишини топа олмади. Аввалига Энрике жуда кўп маош талаб қилгани туфайли рўйхатдан тушиб қолди, кейинроқ Тухель ва Анчелоттида бошқа режалар бўлгани маълум бўлди - улар мос равишда «ПСЖ» ва «Наполи» жамоаларида бош мураббийга айланди, аввалроқ «Бавария»га ҳам ўтмаган Нагельсман «Ҳоффенҳайм»дан кетишни истамади, Жардим ҳам «Монако»га содиқ қолди, собиқ жамоасини бошқаришни жуда истаган Патрик Виера ўзига жиддий таклиф берилмаганидан нолиди, у тез орада ватанига қайтиб, «Ницца»га янги бош мураббий бўлиши мумкин. Жамоани Аллегри ёки Артетта бошқариши кутилаётганди. Бир неча йилдан буён «Ювентус» билан ички чемпионатда гегемонлик қилиб келаётган Аллегри Лондонда янги эра бошлаши, худди Венгер каби «Арсенал»ни узоқ йиллар бошқариши ҳақида гапира бошлашди. Аммо «канонирлар» раҳбарияти унга жиловни бериб қўйишни исташмади - италиялик мутахассис трансферлар учун камида 200 миллион фунт сўради, у барча трансферлар учун назоратни қўлига олмоқчи эди. Томонлар келиша олишмади, бу орада «Ювентус» навбатдаги чемпионликни нишонлади ва Аллегри туринликлар билан Чемпионлар лигасида ғолиб чиқиш орзуси йўлида ҳаракатни давом эттирадиган бўлди.\nЮқорида айтилганидек, у инжиқ эмас ва трансферлар учун юзлаб миллионлар талаб этмайди. У биринчи навбатда «Арсенал»нинг ҳимоя чизиғини мустаҳкамлашга ҳаракат қилиши тайин. Венгернинг вориси ҳам Лондонда ёшлар билан ишлайди. У «ПСЖ»да бу борада бир қадар муваффақиятларга эришди - 22 ёшли Преснел Кимпембени жамоанинг асосий ҳимоячисига айлантирди, жингалак сочларидан бошқа жиҳати билан ажралиб турмаган, беқарор ўйин кўрсатиб келган Адриен Рабьо ярим ҳимоянинг ишончли вакилига айланди, аргентиналик Жовани Ло Сельсо терма жамоасининг жаҳон чемпионатига борадиган таркибидан жой олди. Килиан Мбаппега юлдузли таркибдан муқим жой топиб берди ва унинг талантини очишда давом этди.\nҚолаверса, «Арсенал»да ҳақиқий юлдузлар ҳам бор. Узоқ вақтлардан буён «Арсенал» Англия топ-клублари орасидаги энг «зиқна» клуб бўлиб келди. Венгер охирги йилида икки ҳужумчи - Александр Ляказетт ва Пьер-Эмерик Обамеянг учун 100 миллион фунтдан ортиқроқ маблағ сарфлади, Алексис Санчес ўрнига Генрих Мхитарян таркибга қўшиб олинди. Жамоада ўзини тўлиқ кўрсатишга улгурмаган бу футболчилар янги даврда асосий юлдузларга айланади. Унаи Парижда Неймар ва Кавани туфайли муаммоларга дуч келганди. Венгер кетишидан олдин Оливье Жируни «Челси»га сотиб, бир-бирини жуда яхши тушунадиган Лякезетт ва Обамеянг тандемини ҳосил қилиб кетди.\n«Арсенал» яна тежамкорлик йўлини давом эттиради ва бу борада ҳам Эмери жуда муносиб мураббий. У «Валенсия»даги дастлабки икки мавсумида трансферлар учун жами 5 миллион фунтга яқин маблағ сарфлаган. Унинг «Месталья»даги бутун фаолияти давомида харид қилинган энг қимматбаҳо футболчининг нархи - 9 миллион фунтдан ортиқ бўлмаган. Шу билан бирга жамоа бу даврда Рауль Албиоль, Давид Сильва ва Давид Вилья каби етакчиларини пуллаган, уларнинг кетиши жамоа ўйинига салбий таъсир кўрсатмаган, яхши натижалар кўрсатилиши давом этган. «Севилья»да ҳам худди шу ҳолат. Эмери ва спорт директори Мончи жуфтлиги мавжуд ресурслардан самарали фойдаланиш тизимини йўлга қўйишганди. Унаи Эмери давридаги энг қиммат трансфер «Торино»дан Чиро Иммобиленинг сотиб олиниши бўлганди (10 миллион фунт). Аммо бу футболчи Испанияга мослаша олмади.\nЭмери ишлашни хуш кўради. «Арсенал»нинг барча футболчиларини турли-туман ва узоқ давом этувчи машғулотлар кутиб турибди. «Тўп ёрилгунича ишлаймиз» - Унаининг шиори шундай. Арсен Венгердан олдинги мураббий Жорж Грэм ҳам футболчиларни машғулотлар билан қийнаши орқали маълум эди. Жамоа ҳозир шундай ҳолатдаки, футболчилар тиш-тирноғи билан меҳнат қилиши керак.\n«Эмери жуда кўп видеолар кўрсатарди, менинг поп-корнларим тугаб қоларди. У футбол жинниси, бу аниқ ташхис», деганди «Валенсия»да Эмери қўли остида ўйнаган Хоакин. «Арсенал»нинг янги бош мураббийи майда деталларгача эътибор қаратади ва жуда талабчан. У шунингдек... уй вазифаларини ҳам текширади. Валенсияда шундай воқеа рўй берган. Эмери футболчилардан бири уйида мураббий флэшкага солиб берган видеоларни кўрмаётганидан шубҳаланган. Кейинги куни у футболчига бўш флэшкани бериб юборади ва эрталаб ҳар кунги саволини сўрайди. «Ҳа, ҳаммаси жойида. Видео зўр экан, босс», - дея жавоб беради ва футболчи ва кейин у бошланғич таркибда тушмай қўяди.\nДунё футболидаги асосий турнирга қайтиш - «Арсенал» олдидаги асосий вазифа. Эмери ўзи учун севимли бўлган турнирда - Европа Лигасида ғолиб бўлиш орқали бу вазифани бажариши мумкин. Аммо клуб хўжайинлари ва мухлислари ундан Премьер-лигадаги зафарларни ҳам кутишга ҳақли. Ҳеч бўлмаганда у Маурисио Почеттино ва Юрген Клопп «Тоттенҳэм» ва «Ливерпуль»да қилаётган ишларни такрорлай олиши керак. Агар раҳбарият керакли футболчилар учун керакли пулларни ажратса, Эмерининг тактик маҳоратини уйғунлаштирган ҳолда «Арсенал» яна топ-клубга айланиши мумкин. Ўшанда жамоа Чемпионлар лигасини нимчорак финалдаёқ тарк этишни бас қилиши ҳам мумкин. Ҳозирча бу жуда мураккаб, лекин ҳаддан ташқари қизиқ вазифалар. Шуниси аниққи, «канонирлар» учун барчаси янгидан бошланмоқда.\n21 Октябрь 3411\n21 Октябрь 1261\n21 Октябрь 8811\n21 Октябрь 743\n21 Октябрь 3233\n21 Октябрь 6208\n21 Октябрь 3542\n18 Октябрь 15939\n21 Октябрь 14795


РАМАЗОН – ХАЙРУ САХОВАТ ОЙИ\nМуҳтарам азизлар! Ислом оламида Рамазон ойи ўзгача хурсандчилик ва кўтаринки кайфият билан кутиб олинади. Чунки, бу ойда Аллоҳ таолонинг раҳмати янада кўпроқ ёғилади, фаришталарнинг ерга тушишлари кўпаяди, ёмон жинлар кишанланади, ибодатларининг савоблари бир неча юз баробарга ортади, дуолар ижобат бўлади ва муборак Қадр кечаси ўтказилади.\nДинимизда бошқа ойларга нисбатан Рамазон ойида хайр-саховатга алоҳида эътибор беришга тарғиб қилинади. Сабаби бу ойда қилинган амалга жуда кўп ажру мукофотлар берилади. Дарҳақиқат, хайр-саховатнинг савоби кўп бўлиб, Аллоҳ таоло Қуръони каримнинг бир қанча оятларида биз мўмин-мусулмонларни эҳсон ва хайру садақа қилишга ундагандир. Жумладан, Аллоҳ таоло бундай марҳамат қилган:\nАллоҳ таоло бу мисол билан битта хайрли иш учун битта эмас, балки етти юз ва унданда ортиқроқ савоб ато этиши мумкинлигини билдирмоқда. Бошқа ояти каримада эса, шундай марҳамат қилган:\nРамазон ойида Пайғамбаримиз саллаллоҳу алайҳи васалламнинг саховатлари одатдагидан шу даражада ортар эдики, ҳатто саҳобалар У зотни ёмғирли шамолга ўхшатар эдилар. Ибн Аббос разияллоҳу анҳу Пайғамбаримизнинг саховатларини мадҳ этиб шундай деганлар:\nكَانَ رَسُولُ اللهِ صَلَّى اللهُ عَلَيْهِ وَسَلَّمَ: "أَجْوَدَ النَّاسِ بِالْخَيْرِ، وَكَانَ أَجْوَدَ مَا يَكُونُ فِي رَمَضَانَ، كَانَ رَسُولُ اللهِ صَلَّى اللهُ عَلَيْهِ وَسَلَّمَ أَجْوَدَ بِالْخَيْرِ مِنَ الرِّيحِ الْمُرْسَلَةِ"\n(رواه الإمام البخاري ومسلم عَنِ ابْنِ عَبَّاسٍ رضي الله عنهما).\nяъни: “Расулуллоҳ саллаллоҳу алайҳи васаллам одамларнинг энг сахийроғи эдилар. Айниқса, Рамазон ойида янада сахий бўлиб кетар эдилар. Расулуллоҳ саллаллоҳу алайҳи васаллам яхшиликда ёмғирли шамолдан ҳам сахийроқ бўлардилар (яъни, ёмғирли шамол барчага баробар фойда келтиргани каби, У Зотнинг саховатларидан ҳам барча баҳраманд бўлар эди” (Муттафақун алайҳ).\nАзизлар! Пайғамбаримиз саллаллоҳу алайҳи васалламга умматлик даъвосини қилар эканмиз, хайр-саховат бобида ҳам У Зотни ўзимизга намуна қилишимиз мақсадга мувофиқдир.\nРамазонда хайр-саховатни турли кўринишда қилиш мумкин. Масалан, кам таъминланган оилаларга моддий ёрдам қилиш, қаровсиз қолганлар, хусусан боқувчисини йўқотган оилалар, бемор ва қариялар ҳолидан хабар олиш айни савобдир. Қолаверса, ҳозирги карантин пайтида муҳтожларга озиқ-овқат ёки дори-дармон каби кунлик эҳтиёжларини етказиб, уларни хурсанд қилиш жуда улкан ажр ҳисобланади. Бу ҳақда Пайғамбаримиз саллаллоҳу алайҳи васаллам шундай марҳамат қилганлар:\n"أفضل الأعمال أن تدخل على أخيك المؤمن سرورا، أو تقضي عنه دينا، أو تطعمه خبزا"\n(رواه الإمام ابن أبي الدنيا والإمام الديلمي عن أبي هريرة رضي الله عنه).\nяъни: “Амалларнинг энг яхшиси мўмин биродаринг қалбига ҳурсандчилик киргизиш ёки унинг қарзини узишга кўмаклашиш ёки унга бирор яхши таом беришингдир” (Имом Ибн Дунё ва Имом Дайламий ривоятлари).\nАллоҳ таоло мол-давлат берган кишилар камбағал ва муҳтожларнинг қийналганидан хабардор бўла туриб, уларга имкон қадар ёрдам бермас эканлар Қиёмат куни ҳолатлари оғир бўлади. Бу ҳақда Расулуллоҳ саллаллоҳу алайҳи васаллам шундай деганлар:\n"وَيْلٌ لِلأَغْنِيَاءِ مِنَ الْفُقَرَاءِ يَوْمَ الْقِيَامَةِ، يَقُولُونَ: رَبَّنَا، ظَلَمُونَا حُقُوقَنَا الَّتِي فُرِضَتْ لَنَا عَلَيْهِمْ، فَيَقُولُ اللَّهُ عَزَّ وَجَلَّ: وَعِزَّتِي وَجَلالِي، لَأُدْنِيَنَّكُمْ وَلأُبَاعِدَنَّهُمْ"\n(رواه الإمام الطبرني عن أنس بن مالك رضي الله عنه).\nяъни: “Қиёмат куни йўқсиллар сабабли бойларнинг ҳолига вой! Камбағаллар шундай дейдилар: “Парвардигоро! Бой кишилар Сен бизга ажратиб берган ҳақларимизни бермасдан зулм қилдилар”. Аллоҳ Таоло шундай марҳамат қилади: “Иззатим ва жалолим ҳаққи, сизни ўзимга яқинлаштираман, уларни эса узоқлаштираман” (Имом Табароний ривоятлари).\nҲозирги синовли кунларда закот бериш, эҳсон қилиш ва имкон борича ўзгаларга ёрдам беришнинг савоби катта. Чунки ҳозир эҳтиёжманд аҳоли нисбатан кўпроқ. Бадавлат кишилар бу фурсатни ғанимат билиб, имкониятдан фойдаланиб қолишлари, катта савобларни қўлга киритишлари айни муддаодир. Чунки тезда Рамазон ҳам, бу синовли кунлар ҳам ўтиб кетади, кейин бундай бир ажру савоб бериладиган фурсатни топиб бўлмайди.\nМуҳтарам Юртбошимиз ҳам 20 апрель куни ўтказилган йиғилишда аҳолининг ижтимоий ҳимояга муҳтож қатламини қўллаб-қувватлаш масаласига алоҳида тўхталиб ўтдилар. Президентимиз ўз нутқида вақтинча ишламаётган ва ёрдамга муҳтож оилаларни аниқлаб, уларни манзилли асосда озиқ-овқат ва дори-дармонлар билан таъминлаш кўламини янада кенгайтириш кераклигини таъкидлаб, халқимизнинг тарихий ва маънавий қадриятларини, меҳр-саховат, оқибат ва ҳиммат каби юксак фазилатларини инобатга олган ҳолда “Саховат ва кўмак” умумхалқ ҳаракатини йўлга қўйиш ташаббусини илгари сурдилар. Бу умумхалқ ҳаракати, албатта, ўзининг ижобий самарасини беради. Чунки, ижтимоий кўмакка муҳтожлар ҳолидан хабар олиш, уларга саховат кўрсатиш халқимизга хос қадриятлардан ҳисобланади.\nДавлатимиз раҳбари илгари сураётган ташаббуснинг хайрлилиги ва кучи шундаки, айни вазиятдан азият чекаётган қатлам вакиллари сахий кишилар кўмагида қаддини тиклаб олади.\nМуҳтарам азизлар! Суҳбатимиз давомида рўза ибодатига оид юртдошларимиз томонидан энг кўп сўраладиган масалаларга тўхталамиз.\nРўзадор киши унутиб, еса ёки ичса рўзаси очилмайди, лекин рўзадорлиги ёдига келган заҳоти еб-ичишдан тўхтайди, ҳатто оғзида чайнаб турган луқмани ҳам ютмайди.\nРўзадор мушк, атр ва бошқа хушбўйликларни ҳидлаш билан рўзаси очилмайди.\nРўзадор таҳлил учун ёки бировга қон бериш учун қон олдириши мумкин. Агар қон олдириш рўзадорни ҳолсизлантириб қўядиган бўлса, макруҳ бўлади. Бундай ишларни оғиз очгандан кейинга қолдирган яхшироқ.\nРўзадор киши тишларини тозалашда тиш пасталаридан фойдаланиши макруҳ саналади. Агар пастадан ҳосил бўлган кўпикларни ютиб юборса, рўзаси очилади. Чунки паста билан тиш тозалаш бирор нарсани татиб кўришга ўхшайди.\nАллоҳ таоло Рамазон ойини барчамизга муборак қилсин! Бу ойдаги савобли амалларни бизга осон қилиб, гуноҳлардан фориғ бўлишимизни насиб айласин! Омин!


Жамият 56 - Hidoyat.uz\nАсосий саҳифа Бўлим "Жамият" (Саҳифа 56)\nБисмиллаҳир Роҳманир Роҳийм. Аллоҳ таолога битмас-туганмас ҳамду санолар бўлсин. Пайғамбаримизга мукаммал ва батамом салавоту дурудлар бўлсин. Ибн Умар розияллоҳу анҳумонинг бир жорияси бор бўлиб\nЧоп этилди Mart 1, 2019 Маҳри шаҳодат калимаси бўлган саҳобияda fikr bildirishni o'chirish\nУмму Сулайм Исломни қабул қилиши биланоқ, саккиз ёшли ўғли – Анасга шаҳодат калималарини ўргатиб, бутлар жонсиз тош ва ёғоч эканини англата бошлади. Эри Малик: – Ўғлимнинг зеҳнини бузиб, боболарини...\nУ ҳаттоки қандли диабет билан хасталанган беморлар бемалол истеъмол қилишлари мумкин. Шакар шакарқамишдан ёки қандлавлагидан олинишини барчамиз яхши биламиз. Дарҳақиқат, ҳар куни дастурхонимиздан ў...